
PREDGOVOR 


uganske narodne priče golemo su bogatstvo. Njih nije 
stvorio jedan čovjek, već cijeli narod. Čak nešto više 
— ne jedan narod, već mnogo naroda. Gotovo sve bu- 
garske narodne priče, naime, vuku svoje podrijetlo 
od starih priča istočnih i sjevernih naroda. Mnoge naše 
narodne priče su prepričavanje starih perzijskih, arap- 
skih, ruskih i skandinavskih narodnih priča. A ipak, između perzij- 
skih, ruskih, skandinavskih i bugarskih narodnih priča ima dosta ve- 
likih razlika. Drugačije ne može biti. Svaki je narod na svoj način 
primio tuđe priče i preradio ih po svojem shvaćanju. Tako je neka 
priča s jednim osnovnim sadržajem zadobila kod različitih naroda raz- 
ličite varijante. ' 
Reći ću još nešto: ima priča, koje se kod nas, u različitim grado- 
vima i selima, različito pripovijedaju. To je potpuno naravno. Svaki 
pripovjedač dodaje nešto svoje ili ispušta ono, što mu se čini nevažno. 
I ja sam smatrao da mogu ponešto ispustiti, a dodati ponešto svoje. 
To je za pisca potpuno naravno, čak i nužno, čim promjena ima ra- 
zumno opravdanje. Inače nisam nigdje izmijenio duh i temeljni sa- 
držaj ovdje sakupljenih narodnih priča. 
Mnogi su se učenjaci bavili narodnim pričama različitih naroda 
i prikazali prvobitni oblik svake priče, odakle je potekla i kakve je do- 
živjela promjene u različitih naroda. To je pitanje zanimljivo, no to 
nije predmet proučavanja za naše male čitatelje. Za njih je zanimlji- 
vije znati, kakve su priče u ovoj knjizi i zašto su baš te, a ne druge. 
Eto, ovdje se nalaze samo takve priče, u kojima se pripovijeda 
o životinjama. 


Kad sam izabirao priče, vodio me je ša glavni cilj: da budu. poučne. 


Druga mi je bila zadaća izabrati takve priče, u kojima se ističu 
značajne osobine životinja. Primjerice, svi znaju, da je lisica dosjet- 

ljiva, zmija lukava, a pijetao, koji se šepiri među kokošima, zapravo 
golemi glupan. Vrabac je marljiv, no i kradljiv, a slavuj je prvi pjevač 
među pticama. ' ; 

Treća mi je bila zadaća izabrati takve priče, koje se razlikuju od 
priča drugih naroda i koje imaju naše posebno obilježje. 

Četvrta mi je bila zadaća — najteža — prepričati priče lakim 
dječjim jezikom. : a 

Koliko sam uspio udovoljiti ovim zadaćama, ostavljam da pro- 
sude mali čitatelji i dobronamjerna kritika. 


Marko Marčevski 


.LIJENI KOS 


Neki je kos veoma volio jesti grožđe. Jednom 
ga pozovu, da obrezuje lozu. 


— Ne mogu, sad gradim gnijezdo, odgo- 
vori kos i započne fićukati. 
Kad su počeli okapati lozu, opet ga pozovu. 
— Ne mogu, sad ću snesti jaja. 


Dođe vrijeme prskanja loze vodom i gali- 
com. Pozovu kosa, da pomaže. 


— Ne mogu, sad sjedim na jajima. 
-Pozovu ga vezati lozu. 

— Ne mogu, sad hranim mališane. 

Dođe vrijeme plijevljenja. 

— Ne mogu, kosići su mi još. maleni, ako 
ih ostavim, umrijet će od gladi. 
Kad dozrije grožđe, pozovu kosa u berbu. 
— Sad ću doći, a dovest ću i male kosiće. 

VUK I PAS 


Neki ovčarski pas ostari i više nije mogao 
čuvati stado svoga gospodara. Ovčar ga pre- 
stane hraniti, a pas se jedva vukao od gladi. 
Jednom sretne vuka i izjada mu se. X. 

— Što ćeš mi dati ako natjeram ovčara, 
da te hrani? — upita ga vuk. , 

— Dat ću ti, štogod zatražiš, samo me oslo- 
bodi gladi — odgovori pas. 

Vuk mu reče: 

— Večeras ću doći i ugrabiti iz stada jednu 
ovcu. Ti me potjeraj, ja ću ostaviti ovcu i po- 
bjeći. Kad to ovčar vidi, počet će te dobro hraniti. 

Tako i bude. Čim se smrkne, vuk se približi 
stadu, pograbi jednu ovcu i pobjegne. Stari ga 
pas potjera, uzme ovcu, koju je ostavio vuk, i 
s njom se vrati k stadu. Otada započne ovčar 
dobro hraniti psa. 

Nekoliko dana zatim vuk i pas se opet 
sretnu. ' 

— Učinio sam ti dobro, moraš mi uzvratiti 
— reče vuk. eia 

=. — Dobro — odgovori pas. — Sutra se ženi 
moj gospodar, sad ima u kući mnogo hrane, ušuljaj se i najedi se do 
sita. Ima i vina, no ne pij, jer ćeš zlo proći. . 

Vuk posluša psa, ode u ovčarovu kuću i bogato se najede. Nakon 
toga odluči srknuti i vina. Srkne malo — prijalo mu. Opet srkne — 
još mu je više prijalo. Tako, malo pomalo, vuk se napije i započne za- 
vijati. Čim ga začuju ljudi, odmah dojure sa sjekirama i motikama. On 
nagne u bijeg — ljudi za njim, on bjež' — ljudi za njim, jedva stigne 
u šumu i tako se spasi. Ode k psu i reče mu: 

— Učinio sam ti dobro, a kako si mi ti uzvratio? Poslao si me u 
kuću svoga gospodara, da me ubiju. Sad ćeš mi platiti tu prevaru. 

— Ti si kriv, a ne ja — odgovori pas. — Upozorio sam te, da ne 
piješ vina, a ti me nisi poslušao. 

— Ne, ti si kriv — upre vuk. — Hajde, da se borimo, tko pobi- 
jedi, taj će biti u pravu. | 

Pas pristane. Vuk ode u šumu i zamoli medvjedicu, da mu po- 
mogne. Kako pas nije imao moćnih prijatelja, obrati se za pomoć 
mački i guski. Mačka krene naprijed, za njom guska, i napokon pas. 
Mačka je mahala repom, sad na jednu stranu, sad na drugu, a guska vi- 
kala, da se ohrabri: : ' 

»Kva, kva, kva!.. .« , 

Kad ih vuk i medvjedica ugledaju, pomisle, da mačka maše sab- 
ljom, i jurnu u bijeg. Medvjedica pobježe kroz neku rasklasalu raž. 


Klasovi je udarali po nogama, a medvjedica pomisli, da su to taneta, 


i započne još jače bježati. Vuk pobježe niz neki obronak k rijeci. Kame- 
nje se započne kotrljati za njim niz obronak, i on pomisli, da ga pas 
gađa i, kako pljune pod noge — nije ga se čulo, ni vidjelo. Pred- 
večer se opet sretnu vuk i medvjedica.. 

— Loše smo prošli, sestro Meco — reče vuk. — Pobjegao sam niz 
“neki obronak, a pas me započne gađati kamenjem, htio me je ubiti. 

— A pitaš li mene, kako sam prošla, kume Vuče? Bježala sam 
kroz neku raž, pa, kad oni po meni započnu sipati laneta poput tuče, 
da sam malo sustala, ubili bi me. 

Otada postane vuk najgorim neprijateljem psa. 

LISICA I JEŽ 


Neka lisica i neki jež tako se sprijatelje, da 
su bili poput brata i sestre. Nisu se rastajali ni 
danju, ni noću. Kamo ide jež, i lisica s njim; 
kamo ide lisica, i jež s njom. Jednom se lisica, 
zaželi grožđa i reče ježu: 

— Brate Ježu, hajde, pođimo u popovo trsje, 
da se najedemo grožđa. ' 


— Hajdemo, sestro Lijo, no mene je strah, 
da nam se ne dogodi štogod zlo. Noćas sam usnio 
ružan san. | 


— Ne boj se, brate Ježu. Kad sam ja s to-. 
bom, ne može se dogoditi nikakvo zlo. Znam tri- 
sta lukavština, njima ćemo se obraniti. A koliko 
ih ti znadeš? Kk 

— Znam ih samo tri, no dobre su, čuvam 
ih za crne dane — odgovori jež. 


— Čuvajih, brate Ježu. Ja svojih ne trebam 
štedjeti, trajat će mi, dok sam živa. 

Odu u popovo trsje. Jež se prihvati jednog trsa i krotko započne 
jesti grožđe, a lisica krene od trsa do trsa, da izabere najzrelije. Na-— 
kon nekog vremena ispod nje nešto škljocne i zgrabi je za nogu. 

— Spasi me, brate Ježu! — zaplače lisica. — Uhvatila sam se u 
zamku, pop će me ubiti, kad dođe. " 

Uzmuči se jež, da oslobodi lisičinu nogu iz zamke, no ne uzmogne. 
A u to dođe pop pregledati trsje. Kad ga lisica ugleda, započne moliti 

eža: . ' 
' — Molim te, brate Ježu, kaži mi jednu od svojih lukavština, 
inače ću poginuti. 

— Zar ih nemaš tri stotine? — začudi se jež. 

— Imam, brate Ježu, no sve sam ih zaboravila. Kaži mi jednu od 
svojih, dok nije došao pop. 

— Dobro, sestro — pristane jež. — Kad dođe pop, pričini se 
mrtvom. On će te izvaditi iz zamke, malo će te izlupati i baciti uz kraj 
trsja, da te navečer uzme, kad krene u selo. Ostalo se samo razumije. 

Jež pobjegne i sakrije se u blizoj šumici. Dođe pop i kad ugleda 

lisicu, vrlo se obraduje. 

— Uhvatio sam te, napokon — poviče. — Sad mi više ne ćeš jesti 
grožđe. Eh, kako će se uzradovati popadija! Sašit će sebi iz tvoje kože 
lijepi kožuh. 

Pop izvadi lisicu iz zamke, udari je dva-tri puta i baci je uz kraj 
trsja, da je navečer uzme i ponese kući. Lisica je to i čekala. Čim se 
pop udalji, ona pljune pod noge, skoči iz trsja i započne se rugati 
popu: 


Hej, starkeljo! Hej glupane ! 
Pope, čuješ li me? 

Lukava sam lisica, 
oslobodih se zamke, 

više me ne ćeš uhvatiti, 
oprosti se s kožuhom 


Kad pop shvati, da ga je lisica prevarila, razljuti se zbog svoje 
gluposti i reče: 

— Eh, kad bi mi još jednom pala u ruke, živa se ne bi spasila. 

Nakon nekoliko dana opet se lisica zaželi grožđa i reče ježu: 

— Hajde, pođimo opet u popovo trsje, da se najedemo grožđa. 

— Zar si zaboravila, kako je gorko bilo posljednji puta? — na- 
smije se jež. ' 

— Sad ću se čuvati, ne ću skočiti u zamku — odgovori lisica. 


Opet odu u popovo trsje. Lisica krene od trsa do trsa, da izabere 
najzrelije i najslađe grožđe. I opet se uhvati u zamku. 


— Molim te, brate Ježu, kaži mi još jednu lukavštinu. 

— Ne mogu — reče jež — imam ih samo tri, jednu sam ti već 
kazao, dvije ostavljam za se. Ako mi se dogodi zlo, da bih se i ja mo- 
gao spasiti. 

— Molim te, brate Ježu, pogibam. Kaži mi još samo jednu, bit ću 
ti zahvalna cijelog života. 

Sažali se jež nad lisicom i reče joj: 

— Kad dođe pop, opet se pričini mrtvom. On će te čvrsto nalu- 
pati, no podnijet ćeš. Odnijet će te kući, ostavit će te na stubištu, da 
uzme nož, da te odere, a ti pljuni pod noge i nestani poput dima! 

Lisica posluša i ovaj put ježa. Kad dođe pop, učini se mrtvom. 
Kad je pop ugleda u zamki, vrlo se obraduje. 

— He, opet si mi pala u ruke! Sad se živa ne ćeš spasiti — reče, 
čvrsto izbuba lisicu, stavi je na pleća i pođe u selo. Tek sko je ušao u 
dvorište, poviče popadiji: 

— Popadijo, dođi, gle, kakav sam ti donio kožuh! 

Ostavi lisicu na stubištu i ode uzeti nož. Lisica je to i čekala. 
Čim pop uđe u kuću, ona skoči i sakrije se u vrtiću. 

Popadija izađe, da vidi kožuh, no kako ne ugleda ništa, vrati se 
popu i ispsuje ga: 

— Zašto mi lažeš? Nisi donio nikakvog kožuha. 

— Što ino — začudi se pop. — Bit nije na stubištu? Hajde, 
da vidimo . 

Kad pop vidi, da ga je lisica opet nadmudrila, strašno se razljuti. 

— Dva me je puta nadmudrila — reče — no, ako je uhvatim treći 
put, živa se ne će spasiti iz moje ruke. 

Kad to začuje lisica, javi se iz vrtića: 


Hej, starkeljo ! Hej, glupane ! 
Pope, čuješ li me? 

Lukava sam Lija, 

oslobodih se zamke, 

više me ne ćeš uhvatiti, 
oprosti se s kožuhom. 


Prođe, što je prošlo, lisica se opet zaželi grožđa. 
— Hajde, brate Ježu, pođimo opet u popovo trsje, da se anjedemo 
grožđa. 

Jež nije htio odbiti molbu svoje posestrime, pristane i ovaj puta. 
Kad stignu do trsja, što ugledaju: pop je naokolo iskopao dubok jarak. 
Lisica se zaleti i preskoči jarak. Zaleti se i jež, no, kako su mu noge 
kratke, padne unutra. 

— Molim te, sestrice, kaži mi jednu lukavštinu, da se spasim 
od popa. 

— Ne kazivam, brate Ježu, čuvam ih za se. 

— Ja sam ti rekao dvije od svojih i dva sam te puta spasio od 
smrti, kaži mi bar jednu — započne moliti jež. 

— Bio si glup, kazao si — naruga mu se lisica. 

— Kad je tako, hajde, da se bar oprostimo. Meni više nema ži- 
vota. Čim dođe pop, odmah će me ubiti. 

Lisica se nagne nad jarak, da se poljubi sa svojim pobratimom. 
Jež se čvrsto uhvati za lisičinu dugu njušku i ne pusti je više. U to se 
POP približi trsju. Čim ga lisica ugleda, jurne u bijeg zajedno s ježom. 
Kad stignu u šumu, jež se spusti s lisičine njuške i reče: 

— Od sada pa nadalje nismo više pobratimi. Ja sam te dva puta 
spasio od smrti, a što si učinila ti, kad sam upao u zlo? Nazvala si 
me glupanom. S takvima, kakva si ti, ne prijateljujem. 

Jež krene na jednu stranu, a lisica na drugu. i 

TVRDUŠKA, MEKUŠKA I SLADUŠKA 


Neka starica pođe u šumu, da nabere drva. 
Susretne je neki gladni vuk i reče joj: 

— Pojest ću te, bako. 

— Ne pojedi me, Vuče — zamoli starica. — 
Imam tri kćeri: prva se zove Tvrduška, druga 


dat ću ti, koju hoćeš. 

Vuk povjeruje i ostavi je. Starica nabere 
drva, odnese ih na plećima kući i reče svojim 
trima kćerima, neka sve pokupe s dvorišta i zaključaju vrata, jer će 
doći vuk. One pokupe sve i zaključaju. Noću dođe vuk i pokuca na 
vrata. ' 

— Otvori mi, bako! 

Starica je šutjela. Vuk — kuc-kuc na vrata: 

— Bak-o, daj mi Tvrdušku! 


— Baka je tvrdo poduprla i slađahno zaspala — odgovori 


starica. 

Vuk — kuc-kuc na vrata: 

— Mekušku, bako-o, Mekušku! 

— Baka je meko otposlala i slađahno zaspala — odgovori 
starica. 

Vuk pokuca po treći put: 

— Sladušku, bako-o, Sladušku! 

— Baka se slatko najela i slađahno zaspala. 

Kad vuk shvati, da ga je starica prevarila, ode i ukopa se u sme- 
tište. Izvana ostavi samo svoj rep, da strši poput kudjelje. Čim su za- 
Pievali prvi pijetli, starica pomisli, da je vuk otišao, i izađe na šetnju 
po dvorištu. Kad ugleda vukov rep, pomisli da je kudjelja i htjede je 
uzeti. Vuk skoči, baci se na nju i razdere je. 

Mekuška, a treća — Sladuška. Dođi navečer kući, 


Pa 


ze 


Ujutro nađu staričine kćeri na smetištu samo njezine haljine. Tri 
* su je dana i tri noći oplakivale, priredile joj pomen. I ja sam pošao na 
pomen, uzeo sam i jednu međenu pogaču, da je dam tebi, no kad sam 
prolazio pokraj nekih vratiju, iskoči preda me jedan pas. Reče »bau!«, 
ja mu rečem »na!« — dobacim mu pogaču i pobjegnem. 

NEZAHVALNI MEDVJED 


Neki medvjed susretne u šumi magarca i 
pojede ga. Od lakomosti počne se daviti. Izmuči 
se, da iz grla izvadi kost, no uzalud. Grlo je 
usko, a šapa mu je velika — ne može uhvatiti 
kost. Krene iz šume tražiti pomoć od drugih ži- 
votinja. Susretne vuka i započne ga moliti: 


— Umirem, brate Vuče. Davim se s maga- 
rećom kosti, izvadi mi je iz grla. Ako me spasiš, 
dat ću ti, štogod zatražiš. 

— Ne mogu ti pomoći — odgovori vuk. — Nikad se nisam davio 
i ne znam, kako da ti izvadim kost iz grla. Pođi k lisici, ona se često 
davi s kokošjim kostima, sigurno će ti moći pomoći. 

Medvjed krene tražiti lisicu. Nađe je na nekoj čistini. Lisica je le- 
žala i grijala se na suncu. 

— Spasi me, kumo Lijo — zamoli je medvjed. — Davim se s ma- 
garećom kosti, umrijet ću. Ako me spasiš, dat ću ti, štogod zatražiš. 

— Veoma mi je žao, što ti ne mogu pomoći — reče lisica. — I 
ja se često davim s kokošjim kostima, no neka je živ i zdrav štrk, koji 
me spasava. U svojim ustima nosi duga kliješta, čim mi ih turne u 
grlo, odmah izvadi kost. Pođi onamo dolje u polje, naći ćeš ga pokraj 
rijeke. On će ti pomoći. 

Medvjed ode na poljanu pokraj rijeke i nađe štrka. 


— Umirem, brate Štrko — zaplače medvjed. — Davim se s ma- 
garećom kosti, ne mogu disati. 


— Pomoći ću ti — odgovori štrk — odmah ću ti izvaditi kost iz 
grla. — No, što ćeš mi dati za trud? 


— Dat ću ti, štogod zatražiš, samo me što prije spasi. 
Štrk turne svoj dugi kljun u medvjedovo grlo i izvadi kost. 

— Sad mi daj nagradu — reče štrk. ' 

— Zar nagradu? — zaurla medvjed. — Ukloni mi se s očiju, dok 
te nisam pojeo. Zar ti je malena nagrada, što si turnuo glavu u me- 
dvjeđa usta i ostao živ? 

Štrk se. uplaši i odleti, a međvjed ode u šumu, zadovoljan, što se 
tako lako spasio. 

TKO JE NAJJAČI 


Mišica odluči sina oženiti ženom iz roda, koji je 
bolji i jači od mišjega. Pođe pitati i raspitivati, koji 
je životinjski rod najjači, da se s njime srodi. Ode 

. k zečevima. 

— Vuci su jači od nas — reknu zečevi. 

Ode k vucima. * 

— Medvjedi su jači od nas — odgovore oni. 

Ode k medvjedima. 

— Lavovi su jači od nas. 

Ode k lavovima. 

— Slonovi su jači od nas. 

Ode k slonovima. 

— Ljudi su jači od nas. 

Ode k ljudima. 

— Sunce je jače od nas — odgovore ljudi. — Kad ne bi bilo njega, 
da grije, ništa ne bi na zemlji raslo, i svi bi umrli od gladi. 

Mišica ode k suncu. ' 

— Oblak je jači od mene — odgovori sunce. — Kad me sakrije, 
ne mogu grijati zemlju. 

Ode k oblaku. 

— Vjetar je jači od mene — reče oblak. — Čim puhne, odmah me 
rastjera. 

Ode &k vjetru. | 

— Dolina je jača od mene, jer me ne pusti, da pušem u nju — 
reče vjetar. 

Mišica ode k dolini. 

— Rijeka je jača od mene — reče dolina. — Kad pada kiša, navali 
i napuni me vodom do vrha, a ja joj ne mogu ništa. 


Mišica ode k rijeci. 

— Obala je jača od mene, jer mi ne daje, da se razlijem — reče 
rijeka. 
Mišica ode k obali. 
— Krtica je jača od mene, jer me ruje, a ja joj ne mogu ništa. 
Mišica ode krtici. 
— Sunce je jače od mene, jer kad grije, oslijepi me i ne mogu 
vidjeti. 
— Bila sam kod sunca — odgovori mišica. — Sunce me je poslalo 
k oblaku, oblak me je poslao k vjetru, vjetar me poslao k dolini, do- 
lina me poslala k rijeci, rijeka me poslala k obali, a obala me poslala 
k tebi. Ja imam sina, ti imaš kćer, hajde, načinimo svatove. 
— Načinimo — pristane krtica. | 
. Odlučeno — učinjeno. Prirede svadbu. Mišica pogleđa svoju snahu 
i reče sama sebi: 
— Kad gledam snahu, ne mogu joj se obradovati. Uzalud sam kr- 
hala noge obilazeći svijetom. 

LUKAVA LISICA 


Neki zec legne pod jedan hrast, da se od- 
mori, i zaspi. S hrasta padne žir i udari zeca po 
glavi. Zec se uplaši, skoči i nagne u bijeg kroz. 
šumu, koliko su mu noge dale. Trči, trči, susretne 
srnu. : ' 
— Bjež', sestro, bjež'mo, gone me tri lovca, 

ubit će i tebe, ako te spaze — reče zec srni. 

Bježali su, bježali, sretnu lisicu. 

— Bjež', Lijo, bjež'mo, gone nas tri lovca. 

Bježali su, bježali, sretnu vuka. 

— Bjež', kume Vuče, bjež'mo, gone nas tri 
lovca. 

Bježali su, bježali, sretnu medvjedicu. 

— Bjež', bako Meco, bjež'mo, gone nas tri 
lovca. 

Bježali su, bježali, stignu do neke poljane. 
Zaustave se, da se odmore. 

— Gladna sam — reče lisica. — Hajde, da 
načinimo halvu. 

Svi pristanu, da načine halvu. Nađu neki 
lonac, donesu brašno, mast i slador, sakupe drva, 
zapale vatru i skuhaju halvu. 

— Hajde, da se poigramo, dok se halva skruti — reče lisica. 
Igrali se, igrali, lisica se rastuži. 
— (Zašto si se rastužila? — zapita je vuk. 


— Moja mlađa sestra je rodila, zove me, da krstim dijete. 

Lisica ode do lonca i pojede nešto halve, opet ga poklopi i vrati se. 
— Kako si krstila dijete? — zapita je vuk. 

— Početak — odgovori lisica. 


N 

Započnu se igrati. Lisica se opet rastuži. 
— Zašto si se rastužila? — upita je vuk. 
— Moja starija sestra je rodila, žzove me, da krstim dijete. 


Lisica ode do lonca, pojede polovicu halve, zaklopi poklopac i 


vrati se k ostalima. 
— Kako si krstila dijete? — zapita je vuk. 

— Polovica — odgovori lisica. 

Započnu se igrati. Lisica se opet rastuži. 

— Zašto si se rastužila? — upita je vuk. 

— Moja najstarija sestra je rodila, zove me, da krstim dijete. 

Lisica ode, pojede svu halvu i vrati se. 

— Kako si krstila dijete? — zapita je vuk. 

— Svršetak — odgovori lisica. 

Igrali se, igrali, odluče pojesti halvu. Odu, i što ugledaju: prazan 
lonac! Vuk se dosjeti, u čemu je stvar, i reče: 

— Lisica je pojela halvu. 

— Ne griješi svoje dušice, kume Vuče, ti si je pojeo, a okrivljuješ 
mene — odgovori lisica. 

— Onda ju je pojela medvjedica — reče vuk. 

— Nisam ja, srna ju je pojela. 

A srna reče: 

— Nisam ja, zec ju je pojeo. 

Zec se zakune, da nije ni pomirisao halvu. Zamisle se, zamisle, 
“ kako da otkriju, tko je pojeo halvu, da ga rastrgaju; napokon odluče, 
da svaki od njih povrati ono, što je jeo. Tko će povratiti halvu, taj ju 
je pojeo. Tada jao njemu. Čim to učine, lisica poviče: 

— Gledajte, kakva golema ptica leti nebom! 

Svi podignu glave. Tada lisica uzme hranu, što ju je povratio vuk, 
stavi je preda se, a svoju postavi pred vuka. 

— Pravo sam kazala, da je vuk pojeo halvu — reče lisica. 

Svi navale na vuka. Kad on uvidi, da će nevin poginuti, reče: 

— Da vam dokažem, da nisam pojeo halvu, pripravan sam zakleti 
se pred zamkom. No, neka se i lisica, zakune. Zamka će zgrabiti za 
nogu onoga, tko je kriv. 

Ostale životinje pristanu. I lisica, jer je lukava, perem Odu do 
nekog kokošinjea, gdje je gospodar postavio zamku, da bi se u nju 
uhvatila lisica, ako bi došla krasti kokoši. Lisica je svake noći obila- 
zila oko kokošinjea, no bojala se zamke i vraćala se prazna. Kad stignu 
onamo, lisica lagano stavi nogu u zamku i zakune se, da nije pojela 
halvu. 

— A sad se zakuni ti, kume Vuče — okrene se ona k vuku. 

Vuk stavi šapu u zamku i započne izgovarati zakletvu. A lisica ga 
neprimjetno straga gurne i zamka »klop!« — zatvori se i stisne vuka 
za nogu. 

— Vidiš li, kume, to je pojeo halvu — lukavo se nasmije lisica. 

Čim je gospodar čuo, da je tresnula zamka, izađe i ugleda vuka. 
Pograbi neko drvo i započne ga udarati po plećima. Vuk se započne 
otimati iz svih sila, dok mu se napokon ne * otkine noga i on na tri 
noge jedva pobjegne u šumu. 

Otada su vuk i lisica postali smrtni neprijatelji. 

SELJAK I MEDVJED 


Neki seljak ode na njivu orati. Iz šume izađe 
medvjed i ravno k njemu. 

— Hajde da zajednički oremo njivu — reče 
medvjed. 

— Dobro — pristane seljak. — Tek moram 
ispregnuti jednog vola, jer je bolestan, i na nje- 
govo mjesto zapreći tebe. 

Seljak ispregne jednog vola i upregne: 
medvjeda. Orali, orali, izoru njivu. 

— Posijmo žito — reče medvjed. : 

Posiju žito. Seljak ode s volovima, a medvjed 
ostane čuvati žito. Raste žito, dođe ajn žetve. 
Seljak reče medvjedu: . 

— Hajde, ja ću požnjeti gornje, a ti uzmi 
doljnje. 

Medvjed pristane. Seljak požanje klasje i pobere žito, a medvjedu 
ostane slama. 

— E, čičo, prevario si me — reče medvjed. — Hajde, sada po- 
sijmo krumpir. Ja ću uzeti gornje, a ti doljnje. 


Posiju krumpir. Kad naraste, medvjed uzme stabljike, a seljak iz- 
vadi krumpir. 


— Opet si me prevario — razljuti se medvjed. ha Sad ću te po- 
jesti. 

U to prođe pokraj njih neka lisica i tiho šapne seljaku: 

— Ne boj se, ja ću te spasiti. Poći ću onamo gore na brežuljak i 
zapitat ću te, jesi li vidio medvjeda. Kad te medvjed zapita, tko viče, 
.reci, da je lovac. On će se uplašiti i pobjeći. 


Lisica ode na brežuljak i poviče: 


. — Hej, čičo, nema li kod tebe medvjeda ili vukova? 

— Tko viče? — zapita medvjed. 

— Lovac — odgovori seljak. 

— Reci mu, da nema medvjeda, ni vukova. 

— Nema, nema-a! — poviče seljak lisici. 

— A što je to kraj tebe? — upita lisica. 

— Reci, da je panj — šapne medvjed. 

— Panj je, panj! — poviče seljak. 

— A imaš li vreću? — zapita lisica. 

— Imam! & 

— Spremi panj u vreću, navečer ću proći, da ga uzmem, da za- 
palim vatru — poviče lisica. 

— Turi me u vreću — zamoli medvjed. 

Seljak ga gurne u vreću. 

— Imaš li uže? — zapita lisica. : 

— Imam, imam! — odgovori seljak. 

— Zaveži vreću! 

Seljak zaveže vreću. 

— Imaš li sjekiru? — zapita lisica. 

— Imam, imam! 

— Udari sjekirom po panju! 

Seljak posluša lisicu, udari medvjeda po glavi i ubije ga. Lisica 
ode k njemu i upita ga, što će joj dati, kad ga je spasila od medvjeda. 
Seljak joj obeća dva pileta. Ode kući, gurne u vreću dva mlada pileta 
i odnese ih lisici. : 

— Idi, pojedi piliće u šumi, jer ovdje ima pasa, otet će ti ih — po- 
+ savjetuje je seljak. 

Lisica ga posluša, ode u šumu i razveže vreću. Pilići — fr, fr! —. 
izlete i odu kući. Lukava lisica ostane bez svega. 

MAČAK - HADŽIJA 


Neki se mačak pročuje cijelim selom kao ve- 
liki lovac miševa. Kad miševi uvide, da će cijeli 
mišji rod biti istrebljen do nogu, odu najstarijem 
štakoru, da ih nauči, kako će se spasiti od svojeg 
ljutog neprijatelja. 

— Nauči nas, kako da se riješimo mačka — 
zamole miševi starog štakora. — Jede nam djecu, 
gotovo nijedan miš ne će ostati na životu. Svakog 
se dana borimo s njim u hambarima, no dosada ga 
nitko od nas nije mogao pobijediti. 

— Glupi ste, zato će izginuti cijeli mišji rod — 
reče im stari štakor. — Zar se je čulo i vidjelo, da 
su miševi pobijedili mačku? Ako se hoćete spasiti, 
sakrijte se u svoje rupe i ne izlazite napolje. Mačak 
će umrijeti cd gladi i tako ćete ga se riješiti. 


Miševi zahvale na mudrom savjetu i odu. Ispričaju svojim prijate- 
ljima i rođacima, kakav im je savjet dao stari štakor, i svi se miševi 
sakriju u svoje rupe. 

Obilazio mačak u hambarima dan, dva, tri — ne uhvati ni jednog 
miša. Vrlo ogladni i čučne u jednu mišju rupu, da čeka. Nakon nekog 
vremena neki mali mišić proviri napolje njuškicu i čim ugleda mačka, 
odmah se trgne i sakrije. 

— Izađi, ne boj se, ništa ti ne ću učiniti — reče mu mačak, a 
spremi se, da se baci na mišića. 

A mišić mu iznutra reče: 

' — Govori, koliko hoćeš, nitko ti ne vjeruje. Nama su rekli, neka 
ne izlazimo iz naših rupa, da nas ne pojedeš. Odsada pa nadalje ne 


ćeš okusiti mišjega mesa. Makar cijelog tjedna čekao pokraj rupe, 


ipak ne će izaći nitko. 

Kad mačak sazna, da su se miševi dogovorili, da ne će izlaziti iz 
svojih rupa, odluči ih izmamiti. Nađe neku popovsku kamilavku i 
dugu halju, odjene se poput kaluđera, uzme brojanice i krene u crkvu. 
U crkvenom dvorištu bio je hambar. U nj je pop sipao žito, koje je sa- 
birao od seljaka. U hambaru je živjelo mnogo miševa. Mačak stane 
blizu rupe, započne se krstiti, klanjati se i moliti: 


— Gospodi pomiluj, Gospodi pomiluj, Gospodi pomiluj..., 


Do danas bio sam vrlo grešan, 
mnogo sam pojeo miševa, 

no, kunem se svojom čašću, 

i od srca se kunem — 

otsada pa nadalje ne ću više 
ni zalogajčića mesa, 

i miševima bit ću vjeran prijatelj 
čak do groba. 

Gospode, sudi mojim nedjelima, 
oprosti mi grijehe, 

i nedjelja mi osveti. 

A kad dođe kraj 

mojem grešnom životu, 

odvedi me ravno u raj 

ravno u raj na počinak. 


Čim mali mišići začuju mačkov glas, uplašeno izvire iz svojih 
rupa, da vide, što radi njihov strašni neprijatelj. Pogledaju i ne po- 
vjeruju svojim očima. Zar se je čulo i vidjelo, da je mačak postao 
kaluđerom? A kad ih mačak ugleda, poteku mu sline, obliže se, i još 
se skrušenije pomoli: 


.. . I kunem se od srca, 
otsada pa nadalje ne ću više 
ni zalogajčića mesa ... 


Lupka mačak brojanicama, moli se, prevrće oči i kradomice po- 
gledava mišiće. A oni, jer su mali i glupi, odu i ispričaju velikim mi- 
ševima, da je mačak postao svecem i da se moli bogu. 


— Djeco, ne izlazite iz rupa, ne vjerujte mačku — posavjetuju ih 
stariji miševi. — Činite što hoćete, no ne izlazite napolje iz rupa. 


— Dođite, da vidite ono, što ne vjerujete — reknu mali mišići. 

Nekoliko starijih miševa pristane i provire kroz rupe. Čim ugle- 
daju mačka na koljenima pred crkvom i u kaluđerskoj halji, nasmiju 
se. Neki hrabriji štakor odluči staviti na kocku svoj život i ode k 
njemu. 

— Dobar dan — pozdravi kaluđera-mačka. 

— Dobar dan, dijete — odgovori mačak. — Dođi bliže, poljubi 
ruku svojem djedu hadžiji. Bio sam na hodočašću i ispovijedio sam 
se. Odlučio sam biti pravedan, više ne jedem mesa, cijeli dan i noć 
provodim u postu i molitvi. Poljubi mi desnicu, dijete, i pođi zdrav. 
I ne zaboravi reći i drugim miševima, neka dođu. Neka mi i oni po- 
ljube ruku za oproštenje i neka izađu iz hambara, da mirno griskaju 
pšenicu. Ako pak ne dođu, reci im, dijete, da je to grijeh. 

Hrabri se štakor približi hadžiji mačku, poljubi mu ruku i otrči 
u hambar, da reče miševima, što je čuo. Kad miševi saznaju, da je 
mačak postao svecem i hadžijom, i da se odrekao jesti meso, sakupe 
se na dogovor, da odluče, što će učiniti. Neki povjeruju mačku i 
htjednu izaći iz rupa, dati oproštenje, a nakon toga poći u hambar, 
da se najedu, jer su veoma ogladnili. No, drugi još nisu nikako 
mogli povjerovati, da bi se mačak tako lako odrekao svojeg starog za- 
nata, i nisu htjeli izaći. Napokon odluče poslati tri-četiri miša k mačku, 
da se uvjere, da li je doista postao hadžijom i svecem, da li se doista 
odrekao jesti meso. Čim izađu iz o. rupa, mačak ih sad i vikne 
im izdaleka: 

— Dođite, djeco moja, da poljubite ruku svojem uikak hadžiji i 
oprostite mi grijehe, jer sam vam mnogo zgriješio. 


I opet se počne klanjati do zemlje, kuckati brojanicama i mo- 
liti se: 

— Gospodi, pomiluj, Gospodi, pomiluj... 

A u sebi pomisli: 

»Eh, da svi miševi hoće izaći iz svojih rupa, pa da vidite tada, 
kakav je svetac i isposnik vaš djedo hadžija.« 


A miševi, kako nisu znali, što mačak misli, približe mu se, po- 
ljube mu ruku i oproste grijehe. Zatim odu u hambar, nazoblju se pše- 


nice i vrate se u svoje rupe. Sve ispričaju miševima i štakorima. Mi- | 


ševi i štakori opet se sakupe na dogovor i odluče izaći iz svojih rupa, 
da poljube ruku novom hadžiji, da mu oproste grijehe i da mirno odu 
u hambar, da se najedu pšenice. Tako i učine. Izredaju se pred hadži- 
mačkom, poljube mu ruku i oproste grijehe. 

— Sve je lijepo — reče mačak — klanjate mi ge, ljubite mi ruku, 
tek ste jedno zaboravili učiniti... 

— Što je to, djedo hadžija? — zapitaju miševi. 

— Zaboravili ste mi donijeti pečenog mesa, da se najedem. 

— Ta, zar se nisi zavjetovao, da ne ćeš jesti meso, djedo hadžija ? 
— začude se miševi. 
i — Zavjetovala se mačka, da ne jede vrhnja — promrmja pod 
nos mačak i nastavi glasno: — A sada, uhvatite se u kolo, da mi za- 
plešete, a ja da gledam. 

Miševi se uhvate u kolo i započnu plesati oko djeda hadžije. A 
stari štakori stanu postrance i tiho im podvikuju: 

— Plešite, braćo, no glednite i prema rupama. 

Mačak nije više mogao izdržati, baci se na miševe, i kako ih za- 
počne daviti — nijednog ne ostavi živog. 

. urla plačnim i molećim glasom: 


MEDVJEDICA I MRAVI 


Neka medvjedica prođe pokraj mravinjaka i 
pojede nekoliko mravi. Prijali joj mravi i svakog 
dana započne obilaziti oko mravinjaka. Mravi se 
nisu usudili izlaziti, da sakupe hranu. Kad bi se 
koji pokazao, medvjedica bi ga liznula jezikom i 
progutala. Mravi se sakupe u dubokom mravi- 
njaku, da se dogovore, kako bi se oslobodili med- 
vjedice. Nakon dugih rasprava odluče oko mravi- 
njaka iskopati duboku jamu, a odozgo ostaviti nedirnutu zemlju, da 
se ne bi opazilo, da je odozdo jama. Kad medvjedica dođe do mravi- 
njaka, da traži mrave, srušit će se spo njom tanki sloj i medvjedica 
će pasti u jamu. 

Mravi se dugo mučili, radili su dani noć, dok nisu iskopali jamu. 
Kad je sve bilo gotovo, izađe nekoliko mravi, da prevare medvjedicu. 
Čim ih medvjedica ugleda, ode k njima, da ih pojede, no zemlja se 
pod njom provali i medvjedica padne u jamu. Tada navale na nju 
mravi, započnu je nemilosrdno gristi po trbuhu, po plećima, po lako- 
moj njušci — svuda. A medvjedica im nije ništa mogla, a nije 
mogla ni izaći iz duboke jame. Kad shvati, da je pala u klopku, za- 

— Dobri mravići, mila braćo, ne pojedite me, imam malu dječicu, 
tri mala medvjedića, plakat će za mnom. 

— A koliko si ti ostavila siročadi našeg roda, koliko si raspla- 
kala otaca i majki? Za takvu, kakva si ti, nema milosti. Ubit ćemo te, 
da te se mravlji rod oslobodi. 

PIJETAO |I KOKICA 


Neki pijetao i neka kokica bili su veliki pri- 
jatelji. Zajedno su šetali dvorištem i vrtom, za- 
jedno jeli, zajedno spavali u kokošinjcu. Jednom 
reče pijetao kokici: 

— Ko-ko-ko, hajde, pođimo u šumu po 
lješnjake. 

' — Ko-ko-dak, pođimo — pristane kokica.“ 
Odu u šumu. Pijetao skoči na jedno lješnjakovo stablo i započne 
* lakomo jesti lješnjake. A kokica obilazila ispod stabla i čekala, da 
padne koji lješnjak. 

— Molim te, pjetliću, baci mi: jedan lješnjak, da ga pojedem — 
zamoli kokica. : 

No, pijetao je bio lakom i reče: 

— Skoči na stablo poput mene i jedi, koliko hoćeš. 

— Mala sam, ne mogu tako visoko poletjeti — reče kokica. 

— Kad ne možeš, ne jedi — odgovori pijetao i nastavi jesti lješe 
njake. 

Kokica je odozdo obilazila i oblizavala se. 

— Baci mi bar jedan lješnjak, da jedem — zamoli opet kokica. 

— Evo ti jedan lješnjak i ostavi me u miru — ljutito reče pijetao 
i baci jedan lješnjak, i baš kokici u oko. 

Kokica zacvili, zaplače od boli. 

— Oslijepio si me, brate! Oh, boli! 

Pijetao siđe na zemlju i kad vidi, da je jedno kokičino oko izbi- 


jeno, reče: 
— Ti gi kriva. Zašto si htjela lješnjake? 
— Ti si kriv — zaplače kokica. — Zašto si mi bacio lješnjak 


upravo u oko? 
Premda su bili nerazdjeljivi prijatelji, pijetao i kokica se posvade 
i odu pred suca, da im sudi. 

— Molim te, gospodine suče, osudi pijetla, što mi je lješnjakom 


izbio oko — reče kokica. 


— Zašto si kokici izbio oko? — obrati se sudac pijetlu. 
Lakomi pijetao odgovori: 

— A zašto mi je lješnjak slomio zube? 

Sudac pozove lješnjaka i zapita ga: 

— Zašto si pijetlu slomio zube? 

— A zašto mi je koza pojela lišće ? — odgovori lješnjak. 
Sudac pozove kozu i zapita je: 

— Zašto si lješnjaku pojela lišće? 

— Zato, što me kozar nije dobro pasao — odgovori koza. - 
Sudac pozove kozara i zapita ga: 

— Zašto ne paseš dobro kozu? 

— Zato, što me gospodarica ne hrani dobro — odgovori kozar. 
Sudac pozove gospodaricu i zapita je: 

— Zašto ne hraniš dobro kozara? 


— Zato, što mi je pas pojeo kvasac za kruh — odgovori gospo- > 
darica. 


Sudac pozove psa i zapita ga: 

— Zašto si gospodarici pojeo kvasac? 

— Zato, što sam bio gladan — odgovori pas. 
Sudac ne nađe krivca i svima reče, neka odu. 
Tako ostane kokica s jednim okom. 

OVČAR I ZMIJA 


Kad je neki ovčar istjerao na polje svoje 
stado, začuje, da netko zove u pomoć. Približi 
se mjestu i opazi veliki kamen. Ispod kamena 
bila je pritješnjena jedna zmija. Čim zmija za- 
čuje ovčareve korake, započne ga moliti, da po- 
digne kamen i da je oslobodi. 
— Ne ću te osloboditi, jer mi često ujedaš 
ovce, — odgovori ovčar. 
— Ako makneš kamen, ne ću ti više ujedati 
ovce, — obeća zmija. 
Ovčar povjeruje i pomakne kamen. Zmija se 
“< oslobodi, brzo uspuže po nogama i plećima ovča- 
čarevim i ovije mu se oko vrata. 
— Sad ću ti ispiti oči i zagušit ću te — 
zapsiče ona. 
— Učinio sam ti dobro — reče ovčar — a ti me krožaši zagušiti. 
— Danas nitko ne priznaje dobročinstva — zapsiče zmija. 
— Hajde, zapitajmo druge životinje, ako i one kažu, da nitko ne 
priznaje dobročinstva, tada me zaguši — zamoli ovčar. 
Zmija pristane. Išli, išli, sretnu kravu. 
— Kaži nam pravo, sestro kravo, PLIZNAJE li se danas dobročin- 
stvo? — zapita je ovčar. 

— Ne priznaje se — odgovori krava. — Svojem sam gospodaru 
otelila devet volova, a sad on ženi sina i sutra će me zaklati za 
svadbu. ša 

Ovčar i zmija opet krenu. Sretnu psa. Zapitaju ga, priznaje li se 
učinjeno dobro. 

— Ne priznaje se — odgovori pas. — Čuvao sam dugo godina 
stado i kuću svoga gospodara, a sad, kad sam ostario, ne daje mi ni 
komadić kruha. 

— Jesi li se uvjerio, da se učinjeno dobro ne priznaje? — reče 
zmija ovčaru. — Sad ću te zagušiti ispit ću ti oči. 

— Upitajmo i treću životinju — zamoli je ovčar. — Ako i ona 
reče isto, učini mi, što hoćeš. 

Išli, išli, sretnu lisicu. Ovčar nije od nje očekivao ništa dobro, jer 
ju je često gonio svojim psima. No; sad mu je život ovisio od nje i za- 
pita je, priznaje li se učinjeno dobro. 

— Zašto pitaš? — zapita ga tada lisica. 

Ovčar joj ispriča, kako je spasio zmiju, a ona ga, umjesto zahval- 
nosti, hoće zagušiti i ispiti mu oči. 

— Moram vidjeti svojim očima, kako je sve bilo, pa tada da pre- 
sudim — reče lisica. — Zmija mora spuznuti na zemlju, a ti stavi ka- 
men na nju, da vidim, kako je bila pritješnjena. Tada ću presuditi. 

Zmija spuzne na zemlju i savije u kolut. Ovčar uzme golemi ka- 
men i njim pritijesni zmiju. Tada reče lisica ovčaru: 

— Smrskaj zmiji glavu i pođi živ i zdrav. Tko ne priznaje uči- 
njeno dobro, ne zaslužuje živjeti. 

Ovčar tako i učini. 

VRABAC I LISICA. 


Jednom su vrabac i lisica bili veliki prija- 
= telji. Zajedno su živjeli i pomagali se poput do- 
«Š brih susjeda. No, lisica, jer je lukava, sve je 
mislila, kako bi prevarila svojeg prijatelja. 
Jednom mu reče: 

— Hajde, Vrapče, da posijemo žito. Za- 
jedno ćemo ga posijati, požnjeti, ovršiti i po- 
dijeliti. Dobro ćemo provesti zimu. 

Vrabac pristane. Odu na njivu sijati žito. Lisica reče: 

— Vrapče, ti sij, a ja ću poći na kraj njive, da poduprem nebo, 
da ne padne, da nas ne pritisne. 

Vrabac je cijeli dan radio, a lisica čučala na kraju njive, sunčala 
se i smješkala. 

Dođe vrijeme žetve, opet odu na njivu. Lisica reče: 

— Vrapče, ti žanji, a ja ću podupirati oblak, da ne padne, da ne 
zalije njivu. 

Vrabac je cijeli dan žnjeo, a lisica se sunčala i smješkala pod brk. 

Dođe vrijeme diobe žita. 


— Kako ćemo ga podijeliti? — zapita vrabac. 

— Vrapčiću zrnce, lisici deset. 

Lisica sakupi cijelu hrpu žita, a vrapcu dade samo nekoliko šaka. 

= Vrabac se potuži psu. 

— Pomozi mi, prijatelju. Cijelo sam ljeto radio, a lisica se sun- 
čala. Kad dođe vrijeme diobe žita, ona uzme deset mjerica, a meni 
dade samo jednu. 

Pas se zarije u lisičino žito. Kad ona dođe, da ga sabere, on se baci 
na nju i započne je daviti. Lisica nagne u bijeg, jedva se spasi. 

Vrabac pobere sve žito, cijelu je zimu jeo i pjevao. 

KOTARAN BEG 


Živjeli jednom djed, baka i neki mačak. Ma- 
čak je bio lijen, nije lovio miševe. Samo je sjedio 
uz vatru, grijao se i mrčao: 


Mr,-mr, mr, 
bezbrižan sam ... 


U kući se nakotiio mnogo miševa, a mačak 
ne će ništa ni znati. Rasrdi se baka, potjera ga 
s ognjišta i ne dade mu jesti. On ode na dvorište, 
legne na sunce, zadrijema. Drijema sat, drijema 
dva — ogladni. Otvori oči i pokraj sebe ugleda 
jednu kvočku s pilićima. Čeprkaju na smetištu, | 
kljuvaju crviće. Mačak se savije, skoči i hop — 
uhvati jedno pile. Bogato se pogosti mekim pile- 
ćim mesom i opet zadrijema. Drijema sat, dri- 
jema dva — opet ogladni. Opet se savije, skoči i 
hop — još jedno pile. Bezbrižno je živio mačak... 

Kad baka opazi, da nestaju pilići, dosjeti se, 
u čemu je stvar. Ode i potuži se djedu. Djed 
uhvati mačka, stavi ga u torbu i odnese u šumu. A u šumi ptica i 
miševa, koliko hoćeš. Hvata mačak ptičice i miševe, najede se i legne 
na sunce. i 


Mr, mr, mr, 
bežbrižan sam . . 


Jednom krene, da se prošeta. Sretne lisicu. Kad ugleda mačka, 
“začudi se: : | 
»Toliko godina živim u ovoj šumi, no takve životinje nisam vi- 
djela.« 
Pozdravi mačka i zapita ga: 

— Reci mi, junače, tko si, kako se zoveš i gdje živiš? 

— Zovem se Kotaran beg — odgovori mačak. — Dosada sam živio 
kod ljudi. 

— Kod ljudi? — začudi se lisica. — Zato te nisam vidjela. Zapo- 
vijedaj, dođi mi u goste. 

Ode mačak lisici u goste. Ona ga dobro ugosti i zapita ga: 

— Jesi li oženjen ili si momak? 

— Momak sam. ? 

— Ja sam lisica-djevojka, kada: da se vjenčamo. 

— Vjenčajmo se —-pristane mačak. 

Lisica ode pozvati svoje prijatelje na svadbu. Sretne medvjedicu. 

— Bako Meco, udajem se, dođi mi na svadbu. 

— Doći ću — odgovori medvjedica. — No, za koga se udaješ? 

— Za Kotaran bega. 

— Kakav je taj Kotaran beg? Prvi puta čujem o njemu. 

— Veliki je junak — pohvali ge lisica. — Rep mu je poput valjka, 
zubi oštri kao igle, a nokti kao željezni klinovi. Koga dohvati, ne 
pušta ga živog. 

— Bojim se, ne ću doći — uplaši se medvjedica. 

— Ne boj se — umiri je lisica. — Donesi više darova, ništa ti 
ne će učiniti. 

Medvjedica pristane i ode po darove. 

Lisica krene tražiti vuka. Sretne ga i pozove na svadbu. 

— Za koga se udaješ? — zapita je vuk. 

— Za Kotaran bega. 

— Kakav je taj Kotaran beg? 

— Veliki junak. Rep mu je poput valjka, zubi kao igle, a nokti 
kao željezni klinovi, ismijat će me. ne pušta ga živog. 

Vuk se uplaši. ' 

— Ne ću doći, bojim se. 

— Ne boj se, donesi više darova, ništa ti ne će učiniti. 

Vuk pristane i ode po darove. 

Lisica sretne divlju svinju i pozove je na svadbu. Kad svinja za- 
čuje, kakav je Kotaran beg strašan junak, uplaši se. 

— Ne boj se, donesi više darova, ništa ti ne će učiniti. 

Svinja krene po darove, a lisica ode i sve ispriča Kotaran begu. 

— Zlo si učinila, što si ih prevarila — reče Kotaran beg. — Kad 
vide, da mi rep nije poput valjka, da mi zubi nisu kao igle, ni nokti 
kao željezni klinovi, ismijat će me. 


30 


— Što se toga tiče, budi miran nasmiješi se lukava lisica. — 
Plašljivci vide u muhi slona. 

Eto, dođu i gosti. Lisica izađe, da ih dočeka. Stave pred lisičinu 
rupu svoje darove, najljepše od najljepših: medvjedica je donijela 1o- 
nac meda, vuk — mlado janje, a svinja — slaninu. Kad lisica sve to 
ugleda, započne.se oblizavati i reče svojim gostima: 

— Počekajte ovdje, sad ću pozvati Kotaran bega. 

Ode k rupi i poviče: 

— Kotaran beže, izađi pred goste. 

— Čekaj, da umijem lice — javi se Kotaran beg. 

“Prođe, što je prošlo, lisica opet poviče: 

— Kotaran beže, izađi pred goste. 

— Čekaj, da obujem čizme. 

— Zar on ide u čizmama? — začudi se medvjedica. 


— U čizmama, dakako — odgovori lisica. — Jer je junak nad | 
junacima. 
Čekali, čekali, Kotaran beg ne izađe. Lisica ga zovne po treći 


puta. 
— Čekaj, da zasučem brkove. 


— Zarima i brkove? — zapita vuk. 

— Može li junak bez brkova? — nasmije se lisica. 

Čekali, čekali, Kotaran beg ne izađe. 

— Kotaran beže, izađi pred goste. 

— Čekaj, da opašem sablju. 

— Zar ima i sablju? — zapita svinja. 

— Zar se je čulo i vidjelo, da junak ide bez sablje? — reče lisica. 

Kad začuju, da Kotaran beg ima sablju, gosti se sasvim uplaše. 
Medvjedica reče: 

— Popet ću se na tu krušku, da a... malo krušaka, dok dođe 
beg. 

— A ja ću se malo kat šumom — reče vuk. 

— A ja ću se zariti u lišće, da se malo odmorim — javi se svinja. 

Medvjedica se popne na krušku, vuk se sakrije u grm, a svinja se 
zarije u lišće, te izvana ostavi samo jedno uho, da čuje, što će biti. 

Lisica uđe u rupu, da vidi, što radi Kotaran beg. Nađe ga, kako 
čući u uglu — drhće, siromah, od straha. 

— Izađi, ne boj se — ohrabri ga lisica. — Svi te se plaše. 

— Kako je velika medvjedica? — zapita Kotaran beg. 
— Kao miš, 

— A vuk? 

* — Kao bumbar. 

— A svinja? 

— Svinja je manja i od bumbara. 

Kotaran beg, junak nad junacima, odluči izaći iz rupe. Smota, rep 
poput koluta, ukoči se, naježi se, a sam drhće od straha. 

— Bako Meco, kume Vuče, dođite, da vas upoznam s Kotaran be- 
gom! — poviče lisica. ' 

A medvjedica i vuk se pritaje — ni sluha, ni ćuha. Baš u taj čas 
sjedne neka muha svinji na uho. Svinja makne uhom, da je potjera. 
A Kotaran beg pomisli, da je miš, baci se i noktima zgrabi svinji uho. 
Svinja se uplaši, zaskviči kao da, je kolju, i nagne u bijeg. Kotaran 
beg se još više uplaši i skoči na drugu stranu, upravo na stablo k 
medvjedici. Medvjedica pomisli, da je dolazi Priklati sabljom, skoči 
s kruške i ubije se. Kad je Kotaran beg opazi, skoči s kruške, i ravno 

u grm na vuka. Vuk jurne — nestane poput dima. A Kotaran beg 
— trkom, — ravno u rupu. 

Lisica ode k njemu i zapita ga: 

— Kako je velika medvjedica? 

— Kao slon. 

— A vuk? 

— Kao konj. 

— A svinja? 

— Veća je i od konja. 

— Jesi li se uplašio? — zapita ga lisica. 

— Zar da sam se ja uplašio? Rastjerao sam ih kao piliće. Sje- 
ćat će se, tko je Kotaran beg. 

*— Bravo, ti si doista golemi junak — pohvali ga lisica. — Samo, 
ako ikada pođeš na šetnju šumom, uvijek sebi kaži: »Čičo bako, da me 
ne sretne medvjedica.« 

LAV [ ČOVJEK 


U nekoj golemoj šumi živjele su mnoge ži- 
votinje: lavovi, medvjedi, vuci, lisice, zečevi, srne 
i mnoge druge znane i neznane. Lav je od sviju 
bio najjači i htjede postati carem životinja..On 
je ovako mislio: 

— Lijepo je biti carem! Svi će me slušati i 
svi će mi se pokoravati. štogod kažem, bit će. Le- 
žat ću na suncu, a drugi će raditi mjesto mene, 
donosit će mi najljepši plijen. Ja ću samo zapo- 
vijedati. ' 

Sakupi životinje i reče im: 

— Slušajte, što ću vam reći, prijatelji. Ja 
sam od vas sviju najjači i stoga ćete me izabrati 
carem. ' 

' —A što će nam car? — zapita neki plaš- 
ljivi zec. 

— U šumi treba reda, — objavi lav. — A da bude red, svi se mo- 
raju pokoravati jednomu od nas. 

— Dosada smo živjeli bez cara, i živjeli smo dobro, ne možemo se 
potužiti — javi se neki vuk. . 

— Tko se tamo javlja? — zariče lav. — Neka stupi dva koraka na- 
prijed, da ga vidim! | 

Vuk savije rep i pokunji se. 

— Ima li još tkogod nešto primijetiti? — zapita lav. 

Nitko se ne usudi javiti, jer su se svi bojali lava. 

— Kako vidim, svi pristajete — nastavi lav. — No, da bi moj iz- 
bor bio zakonit, morat ćete glasovati. Onaj, koji pristaje, da budem 
car, neka podigne desnu prednju nogu. A onaj, koji ne pristaje, neka 
podigne lijevu nogu. 

Kad lukava lisica shvati, da će svi od straha lava izabrati carem, 
odluči lukavošću srušiti njegov izbor. 

— Tražim riječ — reče krotko. 

— Što još imaš reći? — okrutno zariče lav. 

— Priznajem, da si ti, čestiti Lave, najjači među nama. No, ima 
i od tebe jačega. 

— Tko je to? Neka stupi preda me! 

— Čovjek, on je jači od tebe. Prije nego li te izaberemo carem, 
moraš s njim omjeriti snagu. Ako ga pobijediš, bit ćeš nam carem. 

— Dovedite mi ovamo čovjeka — zapovijedi Lav. 

— Nitko se od nas ne usuđuje pojaviti pred čovjekom, čestiti 
Lave — reče lukava lisica. — Ti ga sam moraš naći. Kreni ovim pu- 
tom i susrest ćeš ga. 

Lav pristane i krene tražiti čovjeka. Išao, išao, ugleda jednog 
konja, upregnutog u kola. 

— Kako se zoveš? — zapita ga lav. 

— Konj. 

— Tko te je tako zavezao?, 

— Čovjek. 

— A gdje je on? 

— U šumi po drva. 

— Je li jači od mene? 

— Ne znam. Tek ću ti reći jedno: pazi, da te ne upregne poput 
mene, jer ćeš se gadno namučiti. 

Lav krene tražiti čovjeka i reče sam sebi: 

»Ne ću dopustiti čovjeku, da me upregne.« | 

Išao, išao, ugleda dva vola, zapregnuta u kola. 

— Tko ste vi? — zapita ih lav. 

— Volovi — odgovore oni. 

— Tko vas je upregao u ta kola? 

— Čovjek. 

— A gdje je on? 

— U šumi po drva, 

— Je li jači od mene? 

— Ne znamo, da li je jači, no ako te upregne poput nas, teško 
tebi. 

Lav krene šumom tražiti čovjeka i pomisli: 

»Ne ću dopustiti čovjeku, da me upregne.« 

Išao, išao, ugleda na putu dva bivola, upregnuta u kola. 

— Tko ste vi? — zapita ih. i 

— Bivoli, 

— Tko vas je upregao u kola? 

— Čovjek nas je upregao. 

— Gdje je on? >| 

— U šumi po drva. 

— Je li jači od mene? 

— Ne znamo, da li je jači, no reći ćemo ti jedno: on nas je osta« 
vio ovdje i mi se ne usuđujemo ni maknuti, jer bi nas tukao. Kad 
dođe, natovarit će kola drvima, sjest će na njih, zasvirat će u sviralu, 
a mi ćemo vući teret sve do sela. 

Lav krene šumom tražiti čovjeka i pomisli: 

»Lisica ima pravo, čovjek je vrlo jak, no ne će biti jači od mene. 
Pograbit ću ga šapama i ne ću mu dati, da se odupre o zemlju.« 

Išao, išao, napokon ugleda nekog seljaka pokraj jednog posječe- 
nog stabla. Seljak je upravo cijepao stablo, da ga natovari na kola. 
Kad ugleda lava, strašno se uplaši. 

— Tko si ti? — upita ga lav. 

— Čovjek sam. 

— Upravo tebe tražim. Rekli su mi, da si jači od mene. Hoću, da 
se borimo, da omjerimo snagu. Tko se pokaže jačim, taj će životi- 
njama postati carem. : 

— Dobro — po nevolji pristane seljak. — Kad hoćeš, borit ćemo 
se. No, prije toga mi pomogni rascijepati ovo stablo. Stavi nogu 
ovamo u procijep i guraj, koliko možeš. 

Lav, jer je glup, pristane i stavi prednju šapu u rascijepljeno 
stablo. Seljak sjekirom izbije klin, a drvo lavu stisne nogu. Lav za- 
riče od boli. > 

— Oh, brže, boli! 

— Čekaj, nije to ništa — reče seljak i započne sjekirom udarati 
lava po glavi. | 

Lav započne rikati — šume tutnji idrhće. A seljak udara, udara. 

Odmiče lav ovamo-onamo, poskakuje, baca se, no ne može se oslo- 
boditi. Kad uvidi, da će ga čovjek ubiti, lav se pričini mrtvim. 

Seljak mu oslobodi nogu iz drva, natovari ga na kola i odveze ga 
u selo. Seljak je cijelo vrijeme svirao u sviralu, a lav se od straha 
nije usudio ni maknuti. 

Kad seljak stigne pred svoju kuću, zovne svoju ženu: 

— Ženo, izađi, da vidiš, kakav sam lov ulovio u šumi. Dovezoh ti 

i drva, donesoh ti i kožuh, 


ra 

Žena i djeca izađu i što ugledaju: lav! Seljak ga skine s kola, a. 


lav se sve pričinjao mrtvim, nije se usudio maknuti. 


— Hajde, da jedemo, vrlo sam ogladnio. Umorio sam se, dok sam. 


ubio lava — reče seljak. 

Svi uđu u kuću, da jedu, a lava ostave na smetištu. Žena je bila 
za ručak ispržila ribu. Dok je bila na dvorištu, da dočeka muža, 
mačka pojede ribu. Seljak se rasrdi, zgrabi mačku za rep, uzme ba- 

tinu i počne je čvrsto mlatiti po plećima. 

Zacvili mačka, otima se i napokon izmakne seljaku iz ruke, te 
pobjegne na smetište. Ugleda lava i započne ga njuškati. On otvori 
jedno oko i, kad ugleda mačku, zapita je, koga je čovjek malo prije 
tukao. 

— Mene — odgovori mačka. 

— A ne boli li te? — zapita je lav. 

— Navikla sam. Tuče me po stotinu puta dnevno i opet mi nije 
ništa. A zašto si ti ovdje? — zapita ga mačka. 

— Čovjek me je u šumi izbio do smrti i dovezao me kolima. Sada 
se ne usuđujem maknuti. 

— Velik li si glupan — nasmije se mačka. — Bjež', dok nije izišao 
čovjek, jer te čeka zlo. 

Lav jurne iz svih sila i pobjegne u šumu. Sakrije se u neku pe- 
ćinu, započne lizati svoje rane i misliti: 

»Nema jačeg na zemlji od čovjeka.« 

Tri je dana i tri noći ležao u pećini i od stida se ne usudi poka- 
zati pred drugim životinjama. 

MIŠICA I ŽABA 


Neka mišica pođe tražiti žitna zrnca i stigne 
na obalu neke rijeke. Pogleda na drugu obalu i 
što ugleda: beskrajne se njive ljuljaju na vjetru, 
zreli klasovi šume, padaju zlatna zrnca. Koliko- 
god je mišica bila gladna, ogladni još više. 

»Zašto nemam lađice, da preplovim na drugu 
obalu, da se najedem do sita i da se opskrbim 
zrncima za zimu«, uzdahne mišica. 

Na obali se na guncu sunčala jedna žaba. 
Mišica je opazi i počne je moliti: 

— Žabice, sestrice, prenesi me. na drugu 
obalu. 

— Ostavi me, da se u miru sunčam, — — ljutito odgovori žaba. 

Mišica opet započne moliti: | 

— Žabice, sestrice, učinit ćeš mi veliko dobro. 

— Kvak, kvak! Nisam od onih, što čine dobro. 

— Žabice, sestrice, imam male mišiće, moram ih nahraniti. 

— Kvak, kvak! Makni se odavle! 

— Žabice, sestriče, bit ću ti vječno zahvalna. 

Žaba se razljuti i odluči riješiti se mišice. 

— Dobro, prenijet ću te, mrska mišice. Zaveži o nogu jednu čvr- 
stu nit, ja ću o drugi kraj zavezati svoju nogu; ako mi padneš s leđa, 
da te izvučem iz vode, da se ne udaviš. 

Mišica zaveže o nogu jednu nit, žaba zaveže svoju o drugi kraj 
i skok, skok — hop u vodu! 

— Čekaj, sestrice, da ti se prihvatim za leđa — uplašeno vikne 
mišica. 

No, žaba uopće nije slušala, zapliva prema dnu rijeke i povuče 
mišicu za sobom. Kad mišica shvati, da je s. hoće udaviti, započne 
se otimati i oviljeti: 

— Jao, sestrice, smiluj mi se! Imam malu dječicu, umrijet će od 
gladi. 

U to onuda blizu prođe jedan štrk. Kad začuje evilež, dojuri, da 
vidi, što se događa. Mišica ga započne moliti: 

= — Štrko, brate, oslobodi me žabe, hoće me udaviti. 

Štrk otvori svoj dugi kljun, zrabi mišicu i poleti prema polju. 
Žaba se digne u zrak i zakrekeće, kolikogod joj dopusti glas: 

— Kvak, kvak! Mišice, sestrice, pregrizi zubima nit i oslobodi me. 
Molim te, mišice, molim te, sestrice, ti imaš oštre zubiće, pregrizi nit. 
Imam dječicu, ostat će sirote. 

— Ija imam dječicu, i ja sam te molila, da me ne udaviš, no ti 
nisi baš ništa htjela znati. Sad ni ja tebi ne ću pomoći. 

Štrk se spusti na jednu poljanu, stavi mišicu na zemlju i proguta 
žabu na jedan zalogaj. A mišica pregrize nit i sakrije se u grmlje. 


DIOBA 


Neki vuk i neka lisica se sprijatelje i zajedno 
krenu u lov. Išli, skitali se šumom, no ništa ne 
uhvate. Sve je živo bježalo od njih. Kad lisica 
uvidi, da im ne uspijeva, reče vuku: 

— Hajde, kume Vuče, pođimo u lov u polje. 
Valjda ćemo tamo biti sretniji. Ako nas noć tanio 
zatekne gladne, uvući ću se noćas u neko selo, da 
uhvatim kokoši. | : 

Vuk pristane i odu u polje. Ugledaju seljaka, 
gdje ore na njivi. Torbu s hljebom ostavio je 
pokraj puta. Lisica se oprezno prišulja i ukrade 
je. Sakrije se s vukom pod glog i razvežu je. Vuk 
uzme kruh i započne lakomo jesti. Lisica se raz- 
ljuti i otme mu kruh iz usta. 

— Ne će biti tako, — reče ona. — Ja da kra- 
dem, a ti da ga jedeš, to nije pravedno. Treba ga 
jednako podijeliti. ' 

— Daj, da ga podijelim — iskesi vuk zube, 


i pograbi hljeb, otkine komadić za lisicu, a sebi uzme lavlji dio. 


— Meni pripada veći komad — potuži se lisica. — Ja sam 
ukrala hljeb, a ne ti. Daj, da ga ja podijelim. 


Lisica otkine mali komadić i dade ga vuku, a sebi ostavi čitav 
komad. Vuk se razljuti i škljocne svojim velikim zubima. I lisica is- 
kesi zube, započnu se svađati. U to prođe pokraj gloga deva. 


— Zašto se svađate? — zapita ona dvojicu poslovnih drugova. 


Vuk se potuži na lisicu, a lisica na vuka. I kako se nisu mogli slo- 
žiti, zamole devu, da im sudi. 


— Dobro — reče deva — samo ako mi date dio. Hajde, kumo Lijo, 
podijeli hljeb na tri jednaka dijela. 

Kuma Lija podijeli hljeb na tri dijela, no opet ostavi za se naj- 
veći komad. Tada pozove deva vuka, neka podijeli hljeb. Vuk dijelio, 
dijelio, sebi ostavi najveći komad. ' 

— Nijedno od vas ne dijeli pravedno — reče deva. — Dajte, da 
ja podijelim. 

Deva zgrabi sav hljeb, digne visoko glavu i mirno započne jesti. 
Kad lisica i vuk vide, u čemu je stvar, započnu vikati: 

— Hoćemo naše dijelove! Hoćemo naše dijelove! 

— Skupljajte mrvice, to je vaš dio — reče im deva i nastavi jesti. 

Vuk i lisica shvate, da ih je deva prevarila, no ništa joj ne uz- 
mognu učiniti, jer je bila jača od njih. I da ne ostanu sasvim bez svega, 
započnu sakupljati mrvice, što su pale na zemlju. Deva se bogato na- 
jede, a vuk i lisica podvinu repove i odu gladni. 

SVRAKA I SVRAČIĆI 


Neka svraka snese pet jaja i izleže pet malih 
svračića. Svračići rasli — ponarasli. Izrastu im 
krila. Svraka ih nauči letjeti, a zatim i pribavljati * 
hranu. Cijelog ih je dana vodila sa stabla na - 
stablo i učila ih, kako će se čuvati od neprija- 
telja. Jednom se spuste na neku krušku i započnu 
se šaliti. U to prođe ispod kruške neki dječak. 
Kad dječak opazi svračiće, uzme kamen i baci ga 
ravno u njih. Oni polete s kruške i spuste se na 
drugo stablo. Tada započne majka putiti male svračiće: 

— Djeco, drugi put dobro otvorite oči. Kad stojite na stablu ili 
na zemlji, ogledajte se na sve strane. Ako vidite, da se netko sagiba, 
da uzme kamen, odmah poletite, prije nego li onaj baci kamen. 

Mali svračići saslušaju majku i reknu: 

— A što da učinimo, ako netko nosi kamen u njedrima i baci 
ga na nas, a da se ne sagiba? Savjet ti nije dobar, majko. Bolje je, 
da odmah poletimo, čim u blizini ugledamo čovjeka, a da ne čekamo, 
da se sagne. ' 

Kad majka začuje ove mudre riječi svoje djece, obraduje se i 
reče: 

— E, djeco, vidim, da su vam moji savjeti donijeli koristi. Sad 
znate više i od mene, možete se brinuti sami za se. 

KAD SE DVOJICA SVAĐAJU, 
TREĆI SE VESELI 


Jež i krtica odluče zajedno posijati žito. Kr- 


NN pl, tica izore njivu, a jež je zasije i izdrlja svojim 
Nuh Li bodljama. Izraste žito, zanjiše se teško klasje. 
o 


O 
S gu Požanju ga, ovrše ga. Dođe vrijeme, da ga dijele. 
— Meni pripada više, — reče jež, — jer sam 
“GL polomio bodlje, kad sam drljao. 
di wi — Ne, meni pripada više, jer sam slomila 
s sE . nokte, kad sam orala njivu, — reče krtica. 


== “LE Riječ po riječ — posvade se, sukobe se. Po- 
' grabe se za guše. 


U to pokraj njih prođe lisica. 
— Zašto se tučete? — zapita ih ona. 
Jež i krtica sve joj ispričaju. 
— Ja ću vam podijeliti žito — lukavo se nasmiješi lija-lukavica. 
— Ježu — slama, da leži na mekom. Krtici — mjerica, a lisici — de- 


setica, da je samelje u mlinu. 
Lisica sakupi sve žito, a jež i krtica ostanu bez svega. | 


LUKAVŠTINE KUME LIJE 


Nastanu teški dani za kumu Liju. Nikakve 
lukavštine nisu više pomagale. Ljudi su joj na- 
stavljali zamke, psi je tjerali, nisu joj dali, da 
se približi selu. Nastane sedam gladnih go- 
dina... Što da učini? Mislila kuma Lija, mislila 
tri dana i tri noći, napokon je glad nauči jednoj 

novoj lukavštini. Odluči objaviti životinjama, 
da se je odrekla jesti meso, da će poći na ho- 
dočašće, molit će boga, da joj oprosti grijehe. 
Glas se proširi cijelom šumom. Nijedna joj ži- 
votinja ne povjeruje. Svi su znali njezine lu- 
kavštine. 

Kad kuma Lija shvati, da joj u šumi nitko ne 
vjeruje, ode u ravnicu tražiti glupane. Tiho se prošulja preko iskla- 
salih njiva i približi se nekom selu. Ponjuši svojom oštrom njuškom 
ovamo-onamo, zamiriše joj meso i započne ge oblizavati. Prišulja se 
još malo i stane uz neki plot. Na gumnu su rovale kokoši. Među 
njima se ushodao naduveni i glupi pijetao. Kuma Lija odluči okušati 
sreću. Obliže si sline, lukavo se nasmiješi i pozdravi pijetla. 


Kad je pijetao opazi, zakukurikne kokošima, neka se čuvaju. One 
se prestraše, raskokodaču se i bezglavo nagnu u bijeg. 


— Zašto se plaše, brate Pijetle? — tužno-milo reče lisica. — Zar 
ne znaju, da mjesec dana postim i da ću naskoro poći na hodočašće? 

— Ko-ko-ko! Ništa ne znamo, — odgovori pijetao. 

— Reci im neka ne bježe, neka se ne plaše — zamoli ga lisica. 

Pijetao se i sam uplašio, no lisica je bila daleko od njega, pa nije 
pobjegao. 


— Idem na hodočašće, da molim oprost za svoje grijehe — na- 
stavi slatkorječiva lisica. — Ako hoćeš, povest ću i tebe. Proći ćemo 

mnogim nepoznatim zemljama, vidjet ćemo mnogo svijeta. I ništa te 
ne će stajati. Svuda ćemo naći hrane. Sad počinju njive zoriti, ima i 
žita, i ječma i zobi... Sjajno ćemo se provesti... 

Lisica izgovori mnogo laži. Napokon uspije uvjeriti pijetla. Njih 
dvoje krenu na hodočašće. Išli, išli, stignu do neke kaljuže.-U njoj je 
bilo mnogo gusaka. Među njima prao se i naduvao jedan glupi gusak. 
Kad ugleda lisicu, reče guskama: 

— Kva-kva-kva! Bjež'te unutra, da vas lisica ne ugrabi. 

— Zašto plašiš guske, brate Gusače? — zapita ga lisica. — Zar 
ne znaš, da više ne jedem mesa? Zitaj Pijetla, on će ti reći. Idem s 
njim na hodočašće, ako hoćeš, pođi i ti s nama. 

— Pođi s nama — javi se glupi pijetao. — Proći ćemo raznim 
zemljama, vidjet ćemo mnogo svijeta. 

Gusak povjeruje i pristane. A guske zagaču iz kaljuže: 

— Kva-kva-kva! Ne idi s lisicom, požalit ćeš. 

— Ne derite se — reče im kuma Lija. — Naskoro ćemo se vratiti 
s hodočašća, donijet ćemo vam darove, brojanice za vaše bijele vra- 
tove. 

Uzraduju se guske, puste gusdia. da ide na hodočašće. 

Lisica, pijetao i gusak krenu dalje putom. Na nekoj poljani ugle- 
daju štrka i već mu izdaleka: započnu vikati: 

— Brate Štrko, hajde s nama na hodočašće. Divno ćemo poži- 
vjeti, vidjet ćemo mnogo svijeta, donijet ćemo skupe darove. 

— Ne vjerujem kumi Liji — reče nepovjerljivo štrk. 

— Ako ne vjeruješ meni, povjeruj bar Gusaku i Pijetlu, ta oni 
su tvoji pobratimi — reče krotko lisica. 

Pijetao i gusak ispričaju štrku, da se lisica odrekla jesti meso i 
sada ide na božji grob, da postane hodočasnica i da izmoli oproštenje 
za svoje grijehe. Štrk povjeruje i krene s njima. 

Te ih večeri noć zateče u šumi i legnu spavati. Pijetao skoči na 
neki grm i tamo zaspi. Gusak se savije iza grma i tako zaspi. Štrk se 
postavio na jednoj nozi uz grm i žmirkao na lisicu. A ona se savije 
pokraj grma, pričini se kao da je zaspala, a samo je razmišljala, kako 
da pojede pijetla. Bila je vrlo ogladnila, više nije mogla podnijeti. No, 
htjela je pojesti pijetla tako, da je nitko ne vidi. A štrk nije zaspao. 
Što da učini? Lukava lisica mislila, mislila, napokon izmisli Dan laž. 

Započne jaukati: 

— Jao, božiću, što ću sada? Koji me je vrag tjerao, da sa sobom 


uzimam tog prokletog pijetla! 


— Što je, kumo Lijo? — zapita je štrk. — Zašto jaučeš? 

— Kako da ne jaučem, brate Štrko? Pijetao običaje ranom zo- 
rom zapjevati, seljaci će ga čuti i doći da nas izlupaju. A može u 
blizini biti i medvjeda... Zlo nas čeka, zlo. 

— Što da učinimo? Kako da se Earth — uplaši se štrk. 

— Ima samo jedan spas: jedan mora umrijeti, da trojica ostanu 
živi... 

Štrk shvati, u čemu je stvar, i reče: 

— Ne uznemiruj se, kumo Lijo, sad ćemo se riješiti tog pijevca. 

Štrk se digne na svoje duge noge, zamahne oštrim svojim klju- 
nom, udari pijetla po glavi i ubije ga na mjestu. Pijetao padne s grma 
poput gnjile kruške i ne makne se više. Čim je štrk zaspao, lisica od- 
vuče pijetla u stranu, pojede ga i opet se vrati do grma. 

Sutradan rano probudi štrka i gusaka i krenu šumom. Išli, išli, 
navečer stignu do neke kaljuže. 

— Hajde, da ovdje noćimo, —- predloži lisica. 

Svi legnu spavati, no kumi Liji se ne spava. Mislila je, kako da po- 
jede gusaka. Naskoro opet započne jaukati: 

— Jao, božiću, zlo ćemo proći! Koji me je vrag uRBKA, da sa so- 
bom uzmem tog prokletog gusaka! 

— Što je, kumo Lijo? Zašto jaučeš? — zapita štrk. 

— Kako ne bih jaukala, brate Štrko? U toj kaljuži ima mnogo gu- 
saka. Noćas će naš Gusak gaknuti, čut će ga one iz kaljuže i dignut 
će graju do boga. Čut će i ljudi, doći će, da nas izbiju... 

— Što da učinimo? — zapita štrk. 

— Ima samo jedan spas: pan mora umrijeti, da dvoje ostane 
živih. 

Štrk shvati, što lisica hoće, ode do gmaska, koji je spavao, udari 
ga svojim kljunom po glavi i ubije ga na mjestu. 

— Riješili smo se gusaka, — reče, da umiri lisicu. 

— Hvala ti, brate Štrko. Tvoj je kljun izvršio dobar posao, neka, 
ti ga gospod pozlati! Čuvaj ga, brate Štrko, jer ti opet može ustre- 
bati. ( . 

.Legnu spavati, no lisica nije ostala na mjestu. Sve misli, kako bi 
pojela gusaka, a da je ne vidi štrk. A štrk ne spava. Kao da drijema, 
a jedno mu se oko otvara i pogledava lisicu. 

— Oh, vrlo mi je žao, — zajauče kuma Lija. — Glava me boli, 
srce me boli, boli me želudac... oprosti, brate Štrko, umirem... 

— Što je, kumo Lijo? Od čega si se razbolila? 

— Stidim se, da ti rečem, brate Štrko. No, jer smo dobri prija- 
telji, preboljet ću stid i ispovijedit ću ti ge kao vladici. Otkada sam 
započela postiti, sav mi se svijet vrti, sve me boli glava, boli me že- 
ludae... oh, ne mogu više... 

— Kad je tako, pojedi malo gusakova mesa, tek da ti prođe, — 
posavjetuje je štrk. 

— Grijeh je, brate Štrko. Strah me je, da me gospod ne kazni. 

— Ne boj se, kumo Lijo. Bolesniku je i za vrijeme velikog posta 
dopušteno jesti mrsno. A sad je i tamno, gospod spava, ne će vidjeti. 
Idi, najedi se, i onako idemo na božji grob, ispovijedit ćeš se. Ako po- 


povima dadeš nešto novaca, gospod će ti oprostiti sve grijehe. 


Lisica je to i čekala. Odvuče gusaka u stranu, lijepo se najede i 
zaspi dubokim snom. 
Sutradan lisica i štrk opet krenu kroz šumu. Išli, išli, lisica opet 
ogladni. Odluči pojesti i štrka. Čučne na put i započne strašno kaš- 
ljati. Kašlje, nadimlje se, kašlje, nadimlje se — prsnut će! 
— što je, kumo Lijo? — zapita je štrk. . 


— Davim se, brate Štrko. 'Odvikla sam, jer odavno nisam bila - 


jela meso, pa me davi jedna gusakova kost. Jao, brate Štrko, spasi 
me. Gospod ti dao zlatni kljun, turni mi ga u grlo, da izvadiš kost. 
Štrk turne kljun u lisičino grlo, a ona — hap! — pregrize mu 
glavu i pojede ga. Zatim se lijepo odmori, posunča se na sunašeu i 
krene natrag. 
Vraća se kuma Lija putom i pjeva pjesmicu: ' 


Pijetao ranoranilac 

nije bio mudrac . .. 

Iz vode duboke 

izmamih Gusaka ... 

A Štrko pak sam 

u torbu skoči naglavce . . . 

LISICA I KOS 


Neki kos sagradi gnijezdo na jednom stablu, 
snese jaja i započne ih grijati. Jednom prođe is- 
pod stabla lisica, ugleda kosa i zapita ga, što. 
radi. 

— Sjedim na jajima, — odgovori kos. 

— Kos-bos, daj mi jedno jajašce, da prire- 

dim čorbu. Doći će mi u goste otac i majka, hoću 
im se odužiti. 

— Ne mogu ti dati, kumo Lijo. Iz svakog će 
se jaja, čini mi se, izleći mali kosić. 

— Daj, ili ću pojesti tebe, — zaprijeti se 
lisica. 

* Kos se uplaši i dade lisici jedno jaje. 

Sutradan dođe ona opet pod stablo. 

— Kos-bos, doći će mi u goste moja najsta- 

rija sestra, daj mi jedno jajašce, da priredim čorbu. 

— Ostalo mi ih je četiri, ne mogu ti dati. 

— Ako mi ne daš, pojest ću te! 

Kos joj dade još jedno jaje. | 

Sutradan dođe lisica opet pod stablo. 

— Kos-bos, moja mi mlađa sestra dolazi u goste, daj mi jedno 
jajašce, da priredim čorbu. 

— Ostalo mi ih je tri, kumo Lijo, ne mogu ti dati. 

— Ako mi ne daš, pojest ću te! 

Kos joj dade još jedno jaje. 

Sutradan dođe lisica opet pod stablo. 

— Kos-bos,.moja mi najmlađa sestra dolazi u goste, dajmi i. 
jajašce, da priredim čorbu. 

— Ostalo mi ih je samo dva, ne mogu ti dati. 

— Ako mi ne daš, pojest ću te! 
Kos joj dađe još jedno jaje i započne plakati. Roni suze i nariče: 


\ 

Zla Lukava Lija 
pojede mi jaja, 

pojede mi djecu, 

samo jedno ostane ... 


U to prođe ispod stabla neki ovčarski pas. Kad začuje kosa, kako 
plače, stane i zapita: ' 

— Zašto plačeš, Kos-bos? 

— Kako ne bih plakao, kako da se ne žalostim? Snesao sam pet 
jajašca, htio sam izleći pet kosića, a lisica mi pojede četiri. Samo 
jedno mi je ostalo, sutra će pojesti i ovo. ' ' 

— Ne plači, ne žalosti se — umiri ga pas. — Odviknut ću lisicu, 


da ovuda prolazi. Sutra ću doći rano, sakrit ću se u lišće i čekati. Kad 


dođe lisica, da od tebe traži jaje, kaži joj, da se u lišću nalazi kokoš. 
Ona će doći tražiti kokoš, tad ću je ja urediti, kako treba. 

Doista, sutradan rano pas se zavuče u lišće. Eto, pojavi se i lisica 
i već izdaleka poviče: 

— Kos-bos, dolazi mi u goste brat, daj mi jedno jajašce, da pri- 
redim čorbu. ' 

— Dat ću ti, kumo Lijo, zašto da ti ne dam. No, jedno jaje ne 
može nahraniti gosta. Eto, tamo u lišću nalazi se jedna kokoš, ide, 
iščeprkaj je i bogato pogosti svojeg brata i sestre i svu svoju rodbinu. 

— Na kojem mjestu? — uzraduje se lisica. 

— Eto, ondje u onoj hrpi pokraj grma. 

Lisica ode do grma i započne rovati po lišću. A pas je samo to i 
čekao. Kad skoči, kako je potjera — pogna je, ona u bijeg, on je goni, 
ona bježi — jedva stigne do svoje rupe i brzo se sakrije. Pas je bio 


velik, nije se mogao uvući u rupu i pritaji se vani, da je čeka. Lisica se 


odmarala i započne razgovarati sa Svojim nogama. 

— Recite mi, nožice, što ste vikale, kad yas je ganjao pas? 

— Bjež'te, noge, bjež'mo, bjež'te, noge bjež'mo — odgovore no- 
žice. . : 
— Mile moje nožice,-kakve li ću vam sašiti čizmice, — reče lisica. 
— A što ste vi, ručice, vikale, kad me je ganjao pas? 

— Bjež', Lijo, bjež'mo, bjež', Lijo, bjež'mo. 

— Mile moje ručice, kakve li ću vam isplesti rukavice. A što ste 
vi zubići vikali? 

— Mili moji zubići, kako li ću vas pogostiti gljivama. A što si ti 
vikao, moj rutavi repiću, kad me je ganjao pas? 

— Drž' lisicu za rep, drž' lisicu- za rep! 

— Tako? — razljuti se lisica. — Čekaj, dat ću te psu, da te 
pojede. | i | 

Lisica pomisli, da je pas otišao, i da uplaši svoj rep, turne ga iz 
rupe. A pas je to i čekao. Zgrabi lisičin rep — povuče napolje, lisica 
vuče unutra, on vuče napolje, lisica vuče unutra... No, pas je bio i 
izvuče lisicu iz rupe i rastrga je. 

Tako se kos oslobodio lakome lisice. Iz jaja, koje mu je ostalo, iz- 
legne se mali, goli kosić. Kad pora započne fićukati i pjevati, 
da razveseli šumu. 

GAVRAN I NJEGOV ZET. 


# 


Neki vrlo bogati seljak imao ružnu kćer. 
Lice joj je bilo puno bubuljica, nos dug, oči kr- 
meljive, tkogod bi je sreo, odvratio bi od nje po- 
gled. Nitko nije htio oženiti bogataševu djevojku. 
U istom je selu živio neki lijeni momak. Bio je : 
tako lijen, da odluči oženiti ružnu djevojku, samo 
da ne mora ništa raditi. Kad se oženi, žena mu se 
započne svađati, nazivati ga besposličarom i tru- 
tom, no on je sve trpio, samo da ne mora ništa 
raditi. I doista, sluge su cijeli dan radili mjesto 
njega, a on je samo šetao po njivama i tjerao ih. 

U vrtu bogatog seljaka bio je veliki orah. 
Sjena mu je bila debela i prohladna; lijeni je mo- 
mak često ležao pod njim u hladovini. Jednom - 
sjedne na orah neki gavran i započne silno graktati. Bogatašev zet je 
upravo legao u sjenu i htio spavati nakon ukusnog ručka, no gavran 
ga je svojim graktanjem smetao. Lijeni je momak htio potjerati ga- 
vrana sa stabla, no bio je lijen ustati i vikne odozdo, kako je ležao: 


— Dosta si graktao, gavrane! Nosi se dovraga sa stabla, dok ni- 
sam ustao. Ne misliš valjda, da se tvoja pjesma bilo komu sviđa? Tko- | 
god te čuje, začepi uši, a tkogod te pogleda, pomisli, da vidi svojeg. 
neprijatelja. Jer si crn i ružan, i jer tvoje graktanje doziva zimu. 

— Šuti, ljenčino! — poviče mu sa stabla gavran. — Nemaš me 
pravo tjerati odavle, jer to nije tvoj orah, niti taj vrt nije tvoj. Sve 
je tvoje žene i njezinog oca. Ako se ja odavle maknem, izabrat ću 
drugo stablo i odanle ću graktati, koliko hoću. No, ti ćeš, ako te 
odavle istjeraju, umrijeti od gladi, jer si lijen i jer ne ćeš raditi. Ja 
sam crn i pjesma mi ne valja, zli me ljudi zbog toga i tjeraju, no 
ponosim se, što se sam prehranjujem. No, ti si još ernji i još gori od 
mene, jer živiš na tuđoj grbači, jer samo ležiš i jedeš, a drugi za 

tebe rade. Da, moj glas je loš, ali ja mogu svuda graktati, koliko 
hoću. No, tvoj glas, kolikogod je i lijep i sladak, nitko nikada ne će 
slušati, jer ako kada pokušaš zapjevati, žena će ti reći: 

»Šuti, ljenčino! Ovo nije kuća tvojeg oca.« 

I ti ćeš podviti rep poput izmlaćenog psa i zamuknut ćeš, jer 
ovdje nije ništa tvoje i ništa nisi stvorio svojim trudom. No, zašto 
sam sjeo i s tobom razgovaram, zašto ti pružam tu čast? Ti si mnogo 
niži od mene. 

Kad to gavran reče, odleti i nikada se više ne vrati u vrt bogatog 
seljaka. ' sai 


99 


e doii 
LI 


PLAŠLJIVAC 


Ovo se dogodilo u nekoj našoj šumi. Svaki je 
od vas bio u toj šumi, i vjerojatno je čuo štogod 
o pobuni miroljubivih životinja protiv krvoločnih 
vukova. No, nitko ništa ne zna o smrti nekog 
plašljivog zeca, koji je napustio borbu, da spasi 
svoju kožu, a ipak je najneslavnije poginuo. 

Eto, bilo je to, ovako. 

U šumi se namnožilo mnogo vukova. Kretali 
su se u čoporu i izjedali sve mirne i krotke živo- 
tinje, koje nisu uspijevale spasiti se bijegom. 
Sretnu li zeca, pojedu ga, sretnu li srnu ili jelena, 
bace se na njih i rastrgaju ih. Vuci su iz dana u. 
dan postajali sve krvoločniji i nemilosrdniji. Sve 
se živo sakrilo i, po šikarama i dolinama, no ni tamo nije nalazilo 
spasa. Vuci su ubijali svuda. Cijela je šuma strahovala od njihova ur- 
lanja. ' 


Miroljubive životinje shvate, da će biti uništene do nogu, i odluče 
se braniti. I ne samo braniti, već i protjerati vukove iz šume. 


— Mi smo slabi, vuci će nas pobijediti, — javi se neki plašljivi zec. 


pimo i, udruženi posađeno borbu, raskida ćemo trbuhe svim vuko- 
vima. 

— Inaši su rogovi šiljasti, — javi se nekoliko divokoza. — Po- 
moći ćemo jelenima u borbi protiv vukova. 

— Imi hoćemo sudjelovati u borbi — jave se pčele. — Makar smo 
na oko malene, žalci su nam oštri. 

Sve miroljubive životinje odluče povesti borbu protiv razbojničkih 
vukova. Samo je zec šutio i slušao. I dok je slušao, srce mu je od 
straha strašno udaralo. Napokon potrese svojim dugim ušima i reče: 

— Ja nemam ni rogova, ni kopita, ni žalca. Ne mogu se boriti s 
vucima. No, ipak imam jake noge; spašavat ću se bijegom, kako 
mogu. 

Jelen mu odgovori: 

— Istina je, da nemaš rogova, ni kopita, ni žalca. No, brže trčiš 
od nas sviju. Bit ćeš izvidnik, javljat ćeš nam, gdje ima vukova, a mi 
ćemo ih napadati. 


__ Ne ću biti izvidnik — reče zec. — Hoću biti neutralan. 
Kad to reče, plašljivac jurne šumom i sakrije se u najgušće 
grmlje. 


Započne borba između miroljubivih životinja i vukova. Šuma se 
napuni bukom i treskom. Rika i urlanje rascijepe zrak. A plašljivi je 
zec ležao u gustom grmlju i drhtao. 

Tri se dana i tri noći otegnula strašna borba. Mnogo je mirolju- 
bivih životinja palo, rastrganih od vukova, no mnogo je vukova ležalo 
rasparanih trbuha i razbijene glave. Trećeg dana, noću, pobijede mi- 
roljubive životinje. Vuci se razbjegnu kojekamo. Neki se vuk sakrije 
u najgušće grmlje. Tamo je bio i naš zec — plašljivac. Kad zec ugleda 
vuka, započne ga moliti: 

— Ne pojedi me, kume Vuče, ja sam najbolji prijatelj vukova. Mi- 
roljubive su me životinje tjerale, da im budem izvidnik, no odbio sam, 
da se borim protiv vas. ' 

_ A zašto nisi došao pomagati nama, kad si naš prijatelj? — za- 
pita ga vuk. 

— Ja sam neutralan, — reče zec. 

— Tko nije s nama, taj je protiv nas, — reče vuk, baci se na zeca 
i pojede ga. 

U blizini, na jednoj grančici, nalazila se neka sjenica. Ona je sve 
vidjela, poletjela i odletjela k miroljubivim životinjama. One su se u 
to doba nalazile na nekoj velikoj čistini u šumi, slavile su svoju po- 
bjedu. Najjači jelen, koji je predvodio miroljubive životinje u borbi, 
reče: | 

— Pobijedili smo vukove i prognali ih iz naše šume. Odsada moći 
će svaki od nas prolaziti šumom, kamo će htjeti, bez straha, da će biti 
napadnut od vukova. Dali smo u borbi skupe žrtve, no ipak smo izvo- 
jevali punu slobodu i sigurnost za sebei svoju djecu. Proglašujem da- 
našnji dan blagdanom pobjede. Neka svaki, koji je sudjelovao u borbi 
protiv razbojničkih vukova, sudjeluje u radosti i veselju. 


Nakon toga pogleda sve životinje, a kad nije vidio zeca, zapita: 

— A gdje je zec, koji nam je odbio pomoć, i koji se uzdao u 
svoje noge? 

Sjenica mu ispriča sve, što je vidjela u grmlju. 

— To čeka svakoga, koji misli samo na svoju kožu, — reče jelen. 
— Kad bi svaki od nas bio uradio poput zeca, stigla bi ga jednaka 
sudbina. Svaki od nas je slab, sam se ne može boriti protiv razboj- 
ničkih vukova. No, kad smo svi udruženi u borbi, naša je snaga go- 
lema. Eto, zato neka, se ubuduće nitko ne dijeli od drugih. 

od tog dana u šumi zavlada mir i sigurnost. Nijedan razbojnik se 

više nije usudio stupiti u nju. 

LISICA, VUK I MEDVJED 


Živjeli jednom neki djed i neka baka. Jednom 
djed odluči nahvatati riba, upregne konje i ode 
k moru. Nahvata puna, kola riba i veseo i zado- 
voljan potjera konje kući. Putom je prolazio 
kroz neku šumu. A u šumi živjela je neka lukava 
lisica. Ona nanjuši ribe i reče sama, sebi: 

»Čekaj, da nadmudrim ovog seljaka i da mu 
uzmem ribe.« 

Lisica zaobiđe šumu, pretekne djeda s ko- 
lima, legne nasred puta i pričini se mrtva. Kad 
je djed ugleda, obraduje se i pomisli: 

»Bit će lijepi kožuh iz lisičine kože, čekaj, 
da obradujem baku.« 

Djed baci lisicu u kola i zadovoljan i preza- 
dovoljan potjera konje prema, selu. A lukava je 
lisica samo to i čekala. Izbaci iz kola svu ribu, 
zatim tiho siđe, pokupi je i odnese u svoju rupu. 

Djed se vrati kući i izdaleka vikne baki: - 

— Izađi, bako, da vidiš, kakav sam ti donio 


kožuh. 
Baka izađe, i što vidi: u kolima nema, ni kožuha, ni riba. 


— Jao, što se zbilo? Nadmudrila me lisica, — zajauče djed. 

Kad baka shvati, u čemu je stvar, započne ga psovati: 

— Glupače, beno, zar si toliko sišao s uma? što nisi lisicu udario 
batinom po glavi, a onda je bacio u kola? 

Djed se razljuti, uzme drenovu batinu i opet ode po ribe. Hvatao, 
hvatao, napuni kola i hajde opet pen selu. Kad je prolazio šumom, 
djed pomisli: 

»Sad ćemo ) vidjeti, tko je lukaviji — lisica ili ja.« 

I baš u taj čas iskoči iz šume neki gladni vuk, iskesi zube na 
djeda i reče: 

— Tri dana nisam ništa jeo, sad ću pojesti i tebe i tvoje konje. 

— Molim te, ne pojedi me, jer baka ne može bez mene, nema ni- 
koga, da joj hvata ribe, nema nikoga, da je hrani. Ne pojedi mi ni 
konje, jer s njima orem svoje njivice, i vozim drva, i s njima idem 
k moru po ribe. Ako ih pojedeš, umrijet ćemo od gladi i ja i baka. Eto, 
kola su puna riba, pojedi ili i budi zdrav. 

Vuk se zamisli, zamisli se, pa reče sam sebi: 

»Ostavit ću djeda i konje, sutra će opet za mene nahvatati riba.« 

Vuk pojede ribe i zadovoljan i sit nestane u šumi. 

Djed se vrati kući i sve ispriča baki. 

— Starkeljo, glupane, zar si tako plašljiv? Zašto nisi batinom 
ubio vuka? E 

— što govoriš, bako? Kad se je čulo i vidjelo, da se batinom 
ubija vuk? 

Baka se zamisli i reče: 

— U pravu si, djede. Uzmi sjekiru i opet pođi po ribe. Kad ti dođe 
u susret vuk, udari ga sjekirom po glavi i baci ga u kola. Vučji kožuh 
nije gori od lisičjeg. i 

Djed uzme sjekiru i opet ode k moru po ribe. Hvatao, hvatao, na- 
puni kola i potjera konje k selu. Kad uđe u šumu, uzme u ruke sje- 
kiru i spremi se dočekati vuka. No, baš u taj čas iskoči iz šume: 
medvjed lješinar, uspravi se na stražnje noge i tako silno zatuli, da 
je odjeknula cijela šuma. Djed se uplaši, ispusti sjekiru i započne mo- 
liti medvjeda: 

— Molim te, ne pojedi me, jer baka ne može bez mene. Nema ni- 
koga, da joj hvata ribe, nema nikog, da je hrani. Ne pojedi mi ni ko- 
nje, jer s njima orem svoje njivice, vozim drva, i s njima idem k 
moru po ribe. Ako ih pojedeš, umrijet ćemo od gladi i ja i baka. Eto, 
kola su puna riba, pojedi ih i budi zdrav. 

Medvjed ga posluša, pojede ribe i nestane u šumi. 

Djed se vrati kući uzdrhtao od straha i sve ispriča baki. 

— Starkeljo, glupane, zar si tako plašljiv? Zašto nisi sjekirom 
ubio medvjeda? - 

— Idi, ubij ga ti, kad si toliki junak — ljutito odgovori djed. 

Baka se zamisli i reče: 

— Oboje smo glupani, djede. Da smo bili pametni, sad bismo 
imali troja kola riba i tri kožuha. Uzmi pušku i pođi opet po ribe. Čim 

ti medvjed iskoči ususret, opali i ubij ga: Iz kože ću načiniti dva ko- 
žuha — za te i za se. 

Djed uzme pušku -i ode po treći puta po ribe. Hvatao, hvatao, na- 
puni kola i krene natrag prema selu. 

Kad uđe u šumu, ugleda na putu lisicu. Ležala je i pričinjala se 
mrtva. Djed je udari po glavi kundakom puške i baci je u kola. Za- 
malo iskoči i vuk. Djed opali, ubije ga i baci ga u kola. Zatim ga do- 
čeka medvjed. »Bum!« — i njega ubije. Natovari ga na kola i potjera 
konje prema selu. Baka ga dočeka u dvorištu. Kad ugleda lisicu, vuka 
i medvjeda, obraduje se i pohvali djeda. 

Tri su dana jeli ribu, a ipak je nisu mogli pojesti, te je dađu i su- 
sjedima. A iz koža načine sebi tople kožuhe. Nose ih još i sada. 

GLUPOST JE MUKA 


Kum Vučo ogladni, krene tražiti hranu. 
Prođe šumu i dolinu, ne nađe ništa za jelo. Odjuri 
u polje, u nadi, da će ondje uspjeti. Hodao, skitao 
se, njušio, napokon mu zamiriše na meso. Ogleda 
se, i što ugleda: na nekoj je poljani pasao travu 
mladi konjić. Kum se tiho prišulja i hop do njega. 

— Konjiću, lezi, da te pojedem! 

Konjić se uplaši, no ne usudi se pobjeći. Kum 
bi ga ipak stigao u dva skoka. Odluči spasiti se 
lukavošću. 

— Kad si gladan, pojedi me — odgovori ko- 
njić. — Hajde, otkini mi potkovu, da se ne udaviš. 

— Dobro, okreni se. 

Konjić se okrene, kum se približi. I dok se 


. sjeti, što se događa, konjić ga udari u njušku — 
kum se okrene tri puta poput kugle. Konjić po- 


juri — nesta poput dima. 


Kum je dugo ležao na polju, tužno zavijao od boli. No, glad je 
jača od svega. Bilo, kako bilo, i opet krene poljem. Ide i ogledava se, 
da uhvati novu žrtvu. Na nekoj livadi opazi dva tusta ovna krupnih, 
svinutih rogova. Jedan bijel, drugi crn. - i 

»Bogato ću se najesti«, reče kum sam sebi i ravno k ovnovima. 

— Lezite, da vas pojedem — škljocne oštrim zubima. 


— Jasno je, da ćeš nas pojesti. No, s kojim ćeš započeti? — za- 


pita bijeli ovan. 
— S tobom! 


4 
— Ja sam veći, pojedi mene prvoga — zamoli ga crni ovan. 


Kum se zamisli. S kojim da započne? S bijelim ili crnim? 


Bijeli ovan reče: 

— Šjetio sam se, kako ćemo riješiti spor. Ja ću poći na jedan 
kraj livade, a moj brat — na drugi. Ti, kume Vuče, ostani u sredini. 
Onoga, koji do tebe stigne prvi, pojest ćeš najprije. 

Kum pristane. Ovnovi odu na dva kraja livade. Zalete se k vuku 


i — buh! — udare ga istodobno s dviju strana, slome mu rebra. 
Kum padne na zemlju, ni živ, ni mrtav. Ovnovi odjure — nesta ih 
poput dima. 


Kum se nakon nekog vremena osvijesti, strese se i opet krene 
poljem. Išao, išao — eto ti preda nj jedno magare. Kum se pritaji uz 
neki grm, počeka ga i hop pred njega. 

— Odmah lezi, pojest ću te! — škljocne golemim zubima. 


— Ne govori, kume Vuče. Upravo sam te pošao tražiti. U našem 
je selu svadba, ženi se moj gospodar. Poslao me, je, da te potražim, 
da se bez tebe ne vratim. Zove te, da mu budeš kumom. Pođi sa 
mnom, svatovi te čekaju, dočekat će te velikom počasti. Ispekli su pet 
ovnova, pripravili dva vola; da jedeš tri dana i tri noći, ne možeš ih 
pojesti. 

— Lažeš — posumnja kum. 

— Ne lažem ti, kunem ti se. Na leđima nosim torbu, a u torbi 
— boca s vinom i topla pita. Poslali su me kao pozivnika, po boci se 
raspoznaje. Skoči mi na leđa, jedi i srkni, odnijet ću te u selo. 


Kum skoči na magarčeva leđa, i što ugleda: doista, u torbi je 
boca s vinom i topla pita. Malo prije krenuo je gospodar na svadbu u 
drugo selo, uzeo sa sobom vina i pite, da mu putom bude veselo. Za- 
ustavio dugouška pred krčmom, ušao unutra, pa se zapio i zaboravio, 
kamo je krenuo. Dugouško je drijemao, drijemao, i krenuo na livadu, 
da pase zelene travice. No, kum nije znao, u čemu je stvar; kad ugleda 
bocu i pitu, povjeruje dugoušku. 

— Dobro, kreni u selo — reče kum. Smjesti se na samaru, dobro 
se najede, do sita se nasrče vinca. Magarac ga nosi na leđima, a on 
zavija, pjeva pjesme. 


Tako uđu u selo. Seljaci začuju vučje zavijanje, iskoče sa sjeki- 
rama i motikama, potjeraju kuma. On jurne kroz selo, kroz vrtove i 
gumna, te ravno u šumu. Sakrije se u šikari, te reče sam sebi: 


— Nema većeg glupana od mene. Konjić me prevario — izbio mi 
zube, ovnovi mi polomili rebra, a magarac ispao najlukaviji — gotovo 
me je sasvim pogubio. Otac mi je jeo konje s potkovama, ovnove bez 
| reda, nikad nije bio kumom, a ipak je sit doživio duboku starost. Tako 

je to, svakoga muči pamet, tako i mene moja. Kad bi iitdda tkogod 
bio u blizini, da me pograbi za rep, pa da me udara, neka me tuče, da 
mi pamet uđe u glavu. 

I baš se u blizini nalazio neki ovčar. Kad začuje, što priča vuk, 
pograbi ga za rep i započne ga tući batinom po glavi. Udara, vuk se 
otima, udara, vuk se otima — otkine se rep i tako se spasi. 

CAR I MLINAR 


Živio jednom neki mlinar. Mlin mu je bio na- 
kraj sela. Svi su seljaci onamo odlazili mljeti 
brašno. Mlinar je imao lošu naviku: običavao je 
seljacima krasti brašno. Čim bi koji zijevnuo, on 
bi iz sanduka lopatom zagrabio brašno i sasuo 
ga u svoju vrećicu. 

Kraj mlina bila je šumica. Ondje je živjela 
neka lukava lisica. Svake bi se noći ušuljala u 
mlin i pojela mlinaru ukradeno brašno. Danju 
bi mlinar krao brašno, noću bi ga lisica pojela. 


“ Mlinar je mislio, mislio, kako da se riješi krad- 
ljivea, napokon odluči načiniti zamku, i postavi 


je pokraj vreće. Kad sutradan dođe, što ugleda: 
lisica se s dvije noge uhvatila u zamku. 

— Pala si mi napokon u ručice, kumo Lijo, 
— obraduje se mlinar. — Sad ću ti oderati kožu, 
prodat ću je, da si nadoknadim brašno, što si mi 
ga dosada pojela. | 

— Molim te, brate mlinaru, pokloni mi život, 


učinit ću ti veliko dobro — zamoli lisica. 
— Kakvo će to biti dobro? 


— Učinit ću te carevim zetom. 

— Oho, carevim zetom! Ne možeš me prevariti. 

— Hoću, učinit ću — reče lisica. — Kunem ti se, za tjedan ćeš 
dana postati carevim zetom. 

Mlinar se zamisli, misli, pa reče sam sebi: 

»Ako me doista učini carevim zetom, bit ću joj dovijeka zahvalan. 
Ako me pak prevari, ništa ne ću izgubiti. Ipak, ona se više ne će usu- 
diti krasti mi brašno. A što je dosada pojela, pojela je tuđe, ukra- 
deno. Kako došlo, tako i prošlo.« 

— Ej, što si odlučio? — zapita ga lisica. — Hoćeš li biti carevim 
zetom? 

. — Tko bi se odrekao jesti i piti s vladikom, tako i ja da se od- 
reknem careve kćeri? — odgovori mlinar. — No, ako me prevariš, 
zapamti, ne padni mi u ruke. ' 

Mlinar pusti lisicu, a ona ode ravno k caru. 

— Što te ovamo nosi, kumo Lijo? — zapita je car. 

— Dođoh po važnom poslu, čestiti care, — odgovori lisica. — 
Tumburli beg želi os tvoju kćer, te me je poslao, da te upitam, 
hoćeš ili pristati. 

— Tko je taj Tumburli beg? 

— Bogat je momak, — trepne lisica. — Kuća mu je ljepša od 
tvoje palače, a u cijelom carstvu nema mlina poput njegova. Njego- 
vim ovcama nema broja, a njegove njive i šume ne možeš obići do 
kraja cijelog mjeseca. A i ljepotan je, da bi ga ispio u čaši vode. Ne 
misli, da ti lažem, čestiti care. I svejedno mi je, dao mu svoju kćer 
ili ne dao, ništa ne ću dobiti, niti izgubiti. No, želim dobro tvojoj kćeri 
i stoga ti dođoh u prosce. 

— Kad je tako, pristajem, — reče glupavi car. — Kaži Tumburli 
begu, neka dođe u nedjelju, da priredimo svadbu. 

Lisica je to i čekala. Oprosti se s carem i pojuri k mlinaru. 

— Dakle, kako je? — zapita je. 

— Tako je, kako sam ti rekla, — nasmije se lisica. — Car je pri- 
stao, da ti dade Svoju kćer. 

— Da me ne varaš? — posumnja mlinar. — Kad se je čulo i vi- 
djelo, da se careva kćer udaje za običnog mlinara? 

— Glup si, mlinaru, no car je i od tebe gluplji. Hajde, spremi se, 
u nedjelju odvest ću te u dvorac. 

Mlinar ne povjeruje, no ipak u nedjelju rano ustane, ispraši braš- 
njavu odjeću i krene s lisicom u carsku palaču. A carska je palača 
bila golema, sa zlatnim tornjevima; kad je mlinar ugleda i iz daljine, 
uplaši se. 

— Ne boj se, — umiri ga lisica. — Ako izvršiš sve, što ću ti reći, 
još ćeš danas biti carevim zetom. Vidiš li ovu kaljužu? Idi i povaljaj 
se u mulju. 

— Zašto se poigravaš sa mnom? — potuži se mlinar. — I onako 
me ne će pustiti u carsku palaču u toj brašnjavoj odjeći, a ti me tje- 
raš, da se povaljam u mulju. 

— Poslušaj, što ti kažem, i ne uznemiruj se, — odgovori lisica. 

Dok se mlinar valjao u mulju, ona pojuri u dvorac. Uzbuđeno uđe 
k caru, duboko mu se pokloni i reče: 

— Dogodila se velika nesreća, čestiti care. 

— Kakva nesreća, kumo Lijo. 

— Konji Tumburli bega se poplašili i pojurili u kaljužu. Svi su 
se svati utopili, samo se spasio Tumburli beg. Da nije tako hrabar i 
jak, i on bi potonuo u kaljuži. 

— A gdje je sada? — zapita car. 

— Sjedi na obali i čeka, da mu pošalješ odjeću, jer je vrlo zapr- 
ljan. Moli te, čestiti care, da mu pošalješ i konja, jer ne želi ući pješke 
u tvoju palaču. 

Car zapovijedi svojim slugama, da Tumburli begu pošalju lijepu 
odjeću i najboljeg konja. Naskoro uđe mlinar u dvorac, odjeven poput 
pravog carskog zeta. 

Lisica ga povede mramornim stubama i uđu u dvorac. Kad mlinar 
ugleda golema ogledala na zidovima, i skupo pokućstvo i sagove, za- 
počne se osvrtati na sve strane i čuditi se carskoj raskoši. Car ga do- 
čeka s počasti, kako pristoji carevu zetu. Mlinar se sav zbuni, glava 
mu se smuti. 

— Zašto se Tumburli beg stalno osvrće na sve strane? — upita 
car lisicu, no tiho, da ga ne čuje mlinar, da se ne uvrijedi. 

— Kako da se ne osvrće, čestiti care, kad ima tri stotine puta ve 

ća ogledala od tvojih, — odgovori lukava lisica. 
Uđu u neku sobu, u kojoj je bila ovješena careva odjeća. Mlinar 
se smuti, kad je ugleda. 

— Zašto se toliko čudi mojoj odjeći? — upita car lisicu. 

— Kako da se ne čudi, čestiti care, kad je njegova odjeća tri sto- 
tine puta ljepša od tvoje. 

— Dajte Tumburli begu moju najljepšu odjeću, — zapovijedi car 
svojim slugama. 

Odvedu mlinara u neku sobu i dađu mu najljepšu carevu odjeću, 
Lisica ode k njemu i izgrdi ga: 

— Zašto se toliko osvrćeš, zašto se plašiš? Ako car sazna, tko si 
i kakav si, ubit će i tebe, pogubit će i mene. 

Mlinar se odjene i ode u carsku dvoranu. Tamo ga je čekala ca- 
reva kćer. Kad ga ugleda u onako bogatoj odjeći, zaljubi se u nji 
pristane, da se za nj uda. Prirede svadbu; tri su dana i tri noći jeli i 
pili. Četvrtog dana pokloni car svojem zetu i svojoj kćeri svoje naj- 
ljepše konje, pokloni im nekoliko ljudi iz svoje pratnje, i isprati ih 
na put. Putom je mlinar mislio, mislio, kamo da odvede carevu kćer, 

no ništa ne izmisli. Osim malenog mlina, ništa drugo nije imao. A 
kad se je čulo i vidjelo, da carska. kćer živi u slupanom mlinu? Po- 
zove lisicu u stranu i tiho joj reče svoj jad. 

— Ne uznemiruj se, sve sam uredila, — umiri ga ona. 

Putom susretnu mnoga stada. Lisica reče carevim ljudima: 

— Sve to pripada Tumburli begu. I ove njive, dokle vam sežu oči, 
i one šume, i sve livade naokolo pripadaju Tumburli begu. 

Careva se kći obraduje i pomisli: < 

»Blago meni, što imam tako bogata muža.« 

A mlinar se čudio i snebivao, što da učini, kamo da odvede ca- 
revu kćer. 

Prije nego li stignu u selo, zaustave se, da se odmore. Lisica otrči 
u selo, zapali jednu polovicu s kraja i vrati se uzbuđena. 

— Jao, božiću, što se dogodilo! Što ćemo učiniti, izgorjele su sve 
kuće Tumburli bega... — poviče. — Svatovi mu se utopili, sad su 
mu pak izgorjele kuće, to nije dobar znak. Moramo se vratiti k caru, 
da potražimo savjeta. 

Vrate se, i lisica sve ispriča caru. 

— Što ćemo sada? — upita je car. 

— Čestiti care, ako pitaš mene, najbolje je, da Tumburli beg 
ostane kod tebe. Ne ćeš se odijeliti od kćeri, a imat ćeš dobrog zeta i 
savjetnika: Tvoji ministri i onako nisu pametniji ođ njega, niti pošte- 
niji. Učini ga ministrom, ako želiš reda u svojoj carevini. : 

Car pristane i učini zeta ministrom. Lisica ode k mlinaru i 

reče mu: > 

— Prijatelju, ispunila sam svoje obećanje. Učinila sam te carskim 
zetom i ministrom. Sad želim, da i ti meni učiniš jednu uslugu. 

— Koja je to? — zapita mlinar. 

— Kad umrem, pokopaj me u carsko groblje i podigni mi spo- 
menik. 

— Hoću, kumo Lijo, — pristane mlinar. 

Nakon nekoliko dana lisica se pričini mrtva. Kad to sazna mli- 
nar, zapovijedi slugama, da je bace na smetište. Bace je na smetište, 
a ona skoči, te ravno k mlinaru. 

— Tako li izvršuješ svoja obećanja? — zapita ga. — Odmah ću 
poći k caru i reći mu, tko si i kakav si. 

Mlinar se uplaši, padne pred lisicom na koljena, započne je mo- 
liti za oproštenje. Obeća joj, da će je pokopati na carskom groblju i 
podignuti joj spomenik. Otada se dobro odnosio prema lisici, i kad je 
umrla, mlinar ispuni svoje obećanje. 

LAV I MEDVJED 


Jednom je lav bio general i zapovijedao veli- 
kom vojskom životinja. Kad je započeo stariti, 
imenuje svojim pomoćnikom medvjeda i odluči 
izvršiti pregled svoje vojske. Pozove najmanju 
pticu, oraščića, i zapovijedi joj, neka javi svim 
životinjama, neka se sakupe na nekoj golemoj 
poljani usred šume. Poleti oraščić i javi zapo- 
vijed. Životinje se sakupe, postroje se u dvore- 
dove poput vojnika. Dođu lav i medvjed i za- 

ustave se pred mnogobrojnom vojskom. Bili su 
< postrojeni i vuci, i jeleni, i srne, i divokoze, i li- 
sice, i mnoge, mnoge druge životinje. Sasvim na 


a .zec. Kad ih međvjed ugleda, glasno se nasmije. 
__ — Zašto se , smiješ? — vapi. ga lav. — Zar ti se nejsviđa vojska? 
Ili je loše postrojena? 


— Vojska ti je odlična, i dobro je postrojena, — odgovori med-, 


vjed. — Nijedan general nema .tako silnu vojsku, kao što je tvoja. No, 
smijem se magarcu i zecu. Zar se je ikada čulo i vidjelo, da magare 
nosi pušku i da maše sabljom? A zecu treba zagrmiti tek jedna 
puška, odmah će pobjeći, niti ćeš ga vidjeti, niti čuti. 

— Nije tako, — odgovori lav. — U ratu su potrebni i takvi voj- 
nici, kao što su magare i zec. Magare ne može nositi pušku i mahati 
sabljom, no zato ima jaki glas; od njega može biti dobar trubljač. 
Ako mi se vojska raštrka šumom i poljem, on će zarevati i sakupiti 
je. A zec je veliki trkač, poslužit će za vezu i raznosit će moje zapovi- 
jedi svim dijelovima moje vojske. Za vrijeme rata koristan je i naj- 
slabiji vojnik, a katkada može čak i plašljivac poput zeca izvršiti 
mnogo korisniji posao, nego li glupan poput tebe. Tvoja je glava, me- 
donjo, golema, no pamet ti je malena, i stoga ne možeš biti moj i 
moćnik. 

kraju drugog reda bilo je jedno magare i jedan _. 

BOLESTAN NOSI ZDRAVOGA 


Neki djed ode k rijeci, da hvata ribe. Hvatao, 
hvatao, napuni košaru, natovari je na kola i ra- 
dostan potjera konje prema selu. U to prođe po- 
kraj puta kuma Lija. Podigne njušku, započne nju- 
šiti — zamiriše joj na ribu. Ugleda kola i reče 
sama sebi: — , 

»Čekaj, da prevarim tog starca, da se najedem 
ribica«. 

Legne nasred puta, pričini se mrtva. Starac 
zaustavi konje, siđe s kola i udari nogom Liju u 
slabine. A ona miruje, pričinja se mrtvom. 

— To se naziva srećom! — uzraduje se djed i 
baci Liju u kola. — I ribe za djecu, i kožuh za baku. 

Potjera konje, zapjeva pjesmu. A Lija izbaci svu ribu na put i tiho 
skokne s kola. Pokupi ribu i bjež kući. Bogato se najede, a preostalu 
ribu objesi u dimnjak, da se osuši za zimu. 

Djed stigne u svoj dom i pozove baku: 

— Bako, baci u vatru stari kožuh, donio sam ti novi. 

Baka baci poderani kožuh u vatru i izađe u dvorište. Pogleda u 
kola — ni riba, ni kožuha! Čak i djed shvati, u čemu je stvar, no već 
je bilo kasno. ' 


- Prođe jesen, dođe zima. Led okuje rijeke, snijeg zatrpa putove i 
puteljke, A Lija sjedi uz ognjište, pomalo jede ribu i pjeva pjesmicu: 


Lisica - lukavica 
jede ribice, 
pjeva pjesmice, 
veselo živi. 


Jednom prođe baš ovuda kum Vučo. Mučio ga glad, tri dana nije 
ništa jeo. Začuje pjesmu kume Lije, pa reče sam sebi: 

»Vjerojatno ima pričuva hranice. Čekaj, da uđem, sigurno će me 
pogostiti. « 

Kum uđe, primakne se vatri. Ogrija si šape, ugrije se. 

— Kume Vučo, ne gledaj gore kroz dimnjak, past će čađa, na- 
trusit će ti oči, oslijepit ćeš, — upozori ga Lija. 

A kum je baš to i čekao. Pogleda u vis, ugleda ribu. 

— Kumo, daj mi, da pojedem malo ribe, — zamoli on. 

— Ne mogu ti dati, kume, čuvam za crne dane. 

— Odakle si uzela? — zapita kum. 

— Uhvatila sam je u rijeci. 

— Na kojem mjestu? 

— Kraj mlina. 

— Kako si je uhvatila, kumo? Nauči i mene. 

— Drage volje, kume Vučo. Ako hoćeš, pođimo odmah. 

Pođu k mlinu. Kuma Lija zaveže za rep kuma Vuče jedan lonac i 
reče mu: 

— Vidiš li u ledu uz mlinsko kolo onu rupu? U nju spusti lonac 
i čekaj, dok se ne napuni ribom. Zatim izvuci i jedi do mile volje. 

Kum tako i učini: zaveže lonac za rep i spusti ga u vodu. Čučne 
na led, počeka; da se lonac napuni. U to lukava Lija pogleda kroz pro- 
zorčić u mlin. Unutra je sjedio mlinar uz vatru, vario si kašu. Lija 
odluči nadmudriti i mlinara, da mu pojede kašu. Pokuca na prozor- 
čić i poviče: 

 — Hej, mlinaru, u jarku je vuk! 

Mlinar pograbi debelu batinu i ravno k vuku: pata-kuta, pata» 
kuta — započne ga čvrsto udarati po plećima. Otima se kum, baca se, 
ništa ne pomaže: rep mu se u vodi bio zamrznuo, a i lonac je težak. 
Otima se, baca se, otima se, baca se, napokon mu se otkine i i on 
odjuri u šumu. 

A za to vrijeme kuma Lija pojede kašu i omasti si njušku, Sita 
i zadovoljna krene u šumu i zapjeva pjesmicu: 


Kum postane ribarom, 
no ribe ne uhvati . .. 


Kum pobjegne u. šumu, čučne na nekom puteljku, da čeka Liju. 
Liže si rane i jauče: 

»Što mi je trebalo pe ribarom? Moj djed nije bio ribar i živio 
u miru do starih godina... 

Eto, pojavi se kuma ga Kum je ugleda, škiioene zubima: 

— Dođi, da, pregledamo jedan drugome račune! 

— Ne griješi, kume. O kakvim govoriš računima? 

— Ne pretvaraj se, zbog tebe sam nastradao. Eto, gle, ostao sam 
bez repa. 
= — Ti si dobro prošao, kume, a pitaš li mene? Mlinar mi je raz- 
bio glavu, mozak mi je iscurio. Umirem, kume, svijet mi se okreće, 
ne mogu hodati. Molim te, ponesi: me. do rupe. 

Kum pristane, kuma Lija sjedne mu na pleća, i krenu šumom. Li- 
sica se lukavo smješkala i započne pjevuckati: 

— Bolestan nosi zdravoga, bolestan nosi zdravoga. 

— Što kažeš, kumo? — zapita je vuk. | 

— Bajam si glavu, kume, da bi mi što prije ozdravila. 

Malo pomalo stignu do lisičine rupe. Ona skoči s vukovih pleća i 
vikne, koliko joj glas izdrži: . 

— Bolestan nosi zdravoga, bolestan nosi zdravoga! 

Dosjeti se kum, u čemu je stvar, pojuri, da je progoni. Uleti Lija 
glavom u rupu, no kum je uspije uhvatiti zubima za Hagu, Lisica mu 
iznutra vikne: 

— Glupane, uhvatio si korijen, a ne Lijinu nogu. 

Doista, naokolo rupe bilo je korijenja. Povjeruje kum i ispusti 
Lijinu nogu, te zgrabi korijen. 

Tada zacvili Lijana: 

— Jao, uhvatio mi je nogu! Jao, uhvatio mi je nogu! 

Potrese kum, trese, korijen se otkine. Kum se tri puta prevrne ' 
naglavce niz obronak, bubne o neki kamen i tamo ostane. 

DOBRA ŠEVA 


Živio jednom neki siromašni čovjek. Siro- 
mah je imao samo jednu njivicu, koju je zasijao 
prosom. Raslo proso, ponaraslo, bubrilo, nabu- 
brilo i napuni se zrnjem. A kad dozrije, naviknu 
se vrapci i ševe, da ga pohađaju. Tako, kako, na- 
okolo nije bilo druge njive s prosom, dolijetale 
su ptičice s cijele poljane na siromahovu njivu. 
Kad siromah uvidi, da mu ne će ostati proso, 
započne paziti na gvoju njivu i tjerati ptičice. 
A one polete s jednog kraja na drugi i spuste se 
na drugo mjesto. Siromah se nađe u čudu i iz- 
jada se svojoj ženi. 

— U svakom zlu ima i dobro — odgovori 
mirno njegova žena. 

No, siromah nije mogao spavati od brige. 
Sutradan ode rano na njivu i započne vikati i lupati o lim, da poplaši 
ptičice. Tako danas, sutra tako; napokon odluči uhvatiti jednu pti- 
čicu i svezati je na kolac usred njive kao plašilo ostalima. Uvreba 
jednu ševu i poklopi je svojom kapom. : 

— Ej, jesi li mi napokon pala u ruke, prokleta ptico! što da ti 
sada učinim? Da te zakoljem ili da ti otkinem glavu? 

— Ne ubij me, dobri čovječe, — progovori ševa ljudskim glasom. 
— Ako me pustiš živu i zdravu, dat ću ti, štogod zaželiš. 


— Što mi možeš dati? — zapita je začuđeni seljak. — Ni sama 
nemaš ništa drugo, osim malo perja na plećima. 

— Odnesi me k onoj krušci na brežuljku, tamo ćeš vidjeti, što ti 
mogu dati, — odgovori ševa. 

Seljak ne povjeruje, no ipak ode do kruške, a da ne ispusti ševu 
iz svoje ruke. 

— Sad reci, što ćeš mi dati, ako te pustim? — zapita je. 

— Vidiš li onaj prutić pod kruškom? — reče ševa. — Njim udari 
o tle, i on će ti dati sve, štogod zaželiš. 

Siromah uzme prutić i zamisli se, što bi zaželio. 

»Zaželit ću kruha i sira, da vidim, što će biti iz tog posla«, po- 
misli, i kad udari prutićem o zemlju, reče: 

— Prutiću, daj mi kruha i sira. 

U isti se tren pred njim pojavi topla pita i svježi sir, omotan bi- 
jelom krpom. Seljak se smuti, ne povjeruje sam svojim očima. Pusti 
ševu, bogato se najede i odnese kući čudnovati prutić. Ispriča sve od 
početka do kraja svojoj ženi, no ona ne povjeruje. Tada on udari pru- 
tićem o tle i reče: 

— Prutiću, želim pečenu kokoš i crvenog vinca. 

Čim izreče ove riječi, odmah se na stolu pojavi pečena kokoš i boca 
crvenog, rujnog vina. Žena se obraduje i reče svojem mužu: 

— Mužu, omrznulo mi je, da živimo u siromaštvu, želim, da 
imamo lijepu kuću. : 

Seljak udari prutićem o tle i reče: 

— Prutiću, želim lijepu kuću. 

Istog trena nestane mali kućerak i na njegovu se mjestu pojavi 
golema kuća s velikim prozorima. 

— Sad nam je dobro s tim prutićem, mužu, — obraduje se žena. 
— Živjet ćemo carski, imat ćemo, štogod zaželimo. 

— Hajde, da pozovemo u goste cara, da bi ljudi prsnuli od za- 


visti, — reče seljak. 

— Ne uznosi se, mužu, to nije dobro, — umirivala ga njegova“ 
žena. ' 

No, on nije htio poslušati. 

— Šuti i slušaj, što ti kažem! — zaviče joj. — Odmah ću udariti 


prutićem i reći mu, neka dovede u dom cara. 

On udari prutićem o tle i reče: 

— Prutiću, dovedi mi u goste cara. 

U isti tren netko pokuca na vrata i u sobu uđe sam car. 

— Zašto me zovete? — upita i ljutito pogleda seljaka i njegovu 
ženu. 

— Pozvali smo te u goste, čestiti care, — nasmiješi se žena. — 
Sjedni, da te pogostimo sa svim, što nam je dao gospod. Mužu, uzmi 
prutić i zatraži najbogatija jela, kakva jede samo car. 

Seljak udari prutićem o tle i na stolu se pojave različita jela: pe- 
čene guske i pilići, različiti kolači, vino, i što li sve ne. Kad car sve to 
ugleda, zbuni se. 

»Eh, da mogu ukrasti taj prutić, na zemlji ne bi bilo sretnijeg 
čovjeka od mene,« pomisli. 

I dok je jeo i pio, sve je mislio o tom — kako da ukrade seljaku 
prutić. Kad se bogato nahrane i porazgovore, car ode u svoju palaču. 
Zapovijedi svojim slugama, da mu načine jednaki takav prutić, kao 
što je seljakov. Car udari njime o tle i zaželi mramorni bunar u svo- 
jem dvoru, no ništa se ne dogodi. Drugog dana sakrije pod odjeću pru- 
tić i opet ode seljaku u goste. 

Seljak dočeka cara, bogato ga pogosti i popije više, nego li mu je 
podnosila glava. Car je to i čekao. Izvuče ispod odjeće krivi prutić, 
ostavi ga, i sakrije seljakov prutić. Zatim radostan ode i odmah “se 
pred caricom pohvali, kako je nadmudrio seljaka i ukrao mu čudno- 
vati prutić. 

Drugog jutra seljak udari prutićem o tle, no ništa mu ne donese. 
Udari i drugi i treći put — opet ništa. Tad se dosjeti, u čemu je 
stvar, i zajauče: : 

— Oh, ženo, car mi je ukrao prutić: što ćemo sada bez njega? 

— Zar ti nisam rekla, da se ne pleteš s carem, mužu, zašto me 
nisi poslušao? Vidiš li sada, što se dogodilo? Nije mu dosta, što smo 
ga dobro dočekali i bogato pogostili, već nam je još i ukrao prutić. 
Budi sretan, ako ti ne učini još neku veću pakost. 

Seljak ode k caru zahtijevati svoj prutić. Car ga srdito dočeka, 
čak ga ne pusti ni prekoračiti prag, i kad sazna, u čemu je stvar, po- 
viče, koliko mu je izdržao glas: 

— Počastio sam te i došao ti u goste, a ti me nazivaš kradljivcem! 
Hej, momci! Uhvatite ovog prostaka i udarite mu stotinu udaraca po 
golom, pa neka se usudi, da me i drugi put nazove kradljivcem. 

Careve sluge uhvate seljaka, udare mu stotinu udaraca po 
plećima i bace ga na cestu. Seljak je ležao i jaukao, no nitko mu se 
ne usudi pomoći, jer su se svi bojali cara. 

Napokon ustane i polagano se, polagano odvuče prema svojem 
domu. Putom mu padne na pamet, da se izjada ševi. Ode pod krušku. 
Ona mu se spusti na rame. 

— Što je, dobri čovječe? — zapita. ga. 

— Dogodila se velika nesreća, — izjada se seljak. — Jučer mi je 
bio u gostima car i ukrao mi prutić, koji si mi bila dala. Danas, kad . 
sam ga pošao tražiti, on zapovijedi, da mi sluge udare stotinu batina 
po golom — jedva se dovukoh dovle. Molim te, milopojna ševo, daj 
mi drugi onakav prati, da se ne moram opet boriti sa siroma- 
štvom. 

— Imala sam samo jedan takav prutić, i zato ti ne mogu dati 
drugi, — odgovori ševa. — No, dat ću ti jednog magarčića, koji će ti 
davati zlatnike. Čim ga udariš po plećima, on će ti iz z ustiju ispustiti 
zlatnike. 

— A gdje je magarčić? — zapita seljak. 

— Eto ga, pod onim stablom. Pođi, i odvedi ga kući. On će tii 


drva nositi iz šume, davat će ti i zlatnike. 


Seljak se obraduje i ravno k stablu. Tamo je, doista, bio jedan 
magarčić. Zajaha ga i ravno u svoj dom. Još s vratiju vikne svojoj 
ženi: 

+— Izađi, ženo, da s141, kakvog ti vodim magarčića. 

Žena izađe u dvorište i, kad ugleda dugouhog magarčića, započne 
psovati: 

= — Što će mi magare, hoću prutić! 

— Čekaj, ženo, ne znaš ništa, — umiri je seljak. — Taj magar- 
čić nije poput ostalih. 

I on lupi magarčića po plećima, a onaj otvori usta i ispusti ne- 
koliko zlatnika. 

I tako su seljak i njegova žena opet poživic sitii pm 

A jednom seljak odluči poći u grad, da potkuje magarčića. Žena 
ga nije htjela pustiti, no on je ne posluša, zajaha magarčića i ravno 
u grad. Zaustavi se pred nekim kovačem i, kad mu onaj potkuje ma- 
garčića, seljak lupne životinju po plećima, a ona mu ispusti zlatnike. 
Seljak ih dade kovaču i ode u neku gostionicu. Magarčića zaveže u 
dvorištu i uđe, da se nahrani. A kovač je samo to i čekao. Nađe jednog 
magarčića, koji je bio nalik seljakovu magarčiću, zaveže ga u dvo- 
rištu gostionice, i odvede drugog u svoj dom: Kad se seljak nahranio, 
sjedne na tuđeg magarčića i ode u selo. Cim mu žena ugleda magar- 
čića, odmah opazi, da je tuđi. o 

— Jao, mužu, opet li su te našli, da te prevare? Ne vidiš li, da 
ovaj magarčić nije naš? - 

— Ne može biti! — uplaši se seljak. — Čekaj, da provjetim... 

Udari magarčića po plećima, a on, umjesto da ispusti zlatnike, 
baci se u stranu i udari ga nogom. , 

Tek tada shvati seljak, u čemu je stvar, i odmah ode u grad ko- 
vaču, da traži svojeg magarčića. A kovač, ne samo da mu ga nije dao, 
već uzeo i još ga uz to nalupa. 

Seljak se sav očajan ode izjadati ševi. Čim re pod krušku, 
ona mu se spusti na rame. 

— Što je, dobri čovječe? — zapita ga ševa. 

— Opet mi se dogodila velika nesreća, — izjada se seljak. — 
Neki mi je kovač zamijenio magarčića. Kad sam pošao, da ga tražim, 
on me je čvrsto izbio i potjerao iz kovačnice. 

— Ne brini se, dobri čovječe, opet ću ti pomoći, — umiri ga ševa. 
— Vidiš li na krušci onaj željezni topuz? Čim njime udariš o tle, po- 
javit će ti se tri Arapa-junaka. Što god im zapovijediš, odmah će iz- 
vršiti. Kad svrše posao, opet udari topuzom o tle, i oni će nestati. 

Seljak se obraduje, uzme topuz i ravno k caru. Čim ga car ugleda, 
strašno se razljuti i zapovijedi slugama, neka ga uhvate i udare mu 
stotinu udaraca po golom. No, seljak udari topuzom po tle, odmah is- 
koče iz nevidjelice tri Arapa-junaka i rasprše sluge. Kad car ugleda 
Arape, uplaši se i nagne u bijeg, no oni ga u dva skoka stignu i za- 
počnu mlatiti po plećima. Car se uplaši i započne moliti seljaka: 


— Jao, brate, reci ovim Arapima, neka me ostave živa, dat ću . 


ti prutić. 

— Aha, — nasmije se seljak. — Malo prije si zapovijedio, neka 
mi udare stotinu batina, a sada me nazivaš bratom. Daj brzo prutić, 
i da ge više nisi usudio krasti, jer te čeka zlo. 

Seljak uzme prutić, udari topuzom o tle i Arapi se sakriju. Zatim 
* ode kovaču. I od njega na isti način uzme magarčića, te ode veseo i 
zadovoljan kući. 

“< , SADRŽAJ 
kia : redgovor 
"—r-— = Lijeni kos 
= Vuk i pas 
Lisica i jež 
. ' Tvrđuška, Mekuška i Sladuška 
E. = Nezahvalni medvjed 
Tko je najjači . 
> lukava lisica . 
kos “ Seljak i medvjed ' 
Mačak-hadžija . m. 
No Medvjedica i mravi... 
“+ Pijetao i kokica 
Ovčar i zmija . 
=“. <. Vrabac i lisica 


“Kolaran beg, 
'Lav i čovjek 
Mišica i žaba 
a Dioba . 


Svraka i svračići , 


š Kad se dvojica svađaju, treći se veseli . 


Lukavština kume Lije 


J - s 
Gavran i njegov zet 
Plašljivac . 


k “Lisica, vuk i medvjed , 
đa Ka Glupost je muka 
, 3 — Car i mlinar 
i A J «Lav i medvjed 
# Bolestan nosi zdravoga. . > 
$ Š Dobra ševa 
\ss 

